Iloluontosen tarina - Iloluontonen\nKuka, mitä ja ennen kaikkea miksi?\nOlen uusioperheen äiti Maiju Okkonen, syntyjäni Joensuusta. Suomenhevoset ovat erityisen lähellä sydäntäni ja luonto on lapsesta asti ollut toinen kotini. Ensimmäisen oman suomenhevoseni, Kaurahatun, sain vastuulleni jo yli 20 vuotta sitten. Usein olen kuunnellut intuitiotani elämänvalinnoissani ja luottanut siihen, että asioilla on taipumus järjestyä. Tiedän silti turhankin hyvin mitä on burn out, olemattomiin murentunut itsetunto sekä keskivaikea masennus. Kiltit ja palveluhenkiset ihmiset joutuvat usein jyrätyksi.\nTiedän myös kuinka suuresti hevosen läsnäolo ja luontoympäristö näihin asioihin voivat tuoda helpotusta, ihan omakohtaisesti. Luottamuksen itseensä voi hyvinkin löytää uudelleen näistä asioista, varsinkin hyvän ohjaajan kanssa.\nEnsimmäinen oma yritys\nIloluontonen on toiminimi, jonka perustin 14.5.2018 ja joka aloitti toimintansa virallisesti 1.6.2018. Iloluontonen on määränpää, jota kohti olen ehkä ajattelemattanikin valinnut elämänpolkuni. Se yhdistää kaikki koulutukseni ja tärkeät elämänvalintani. Olen koulutukseltani hevosmatkailuun erikoistunut luonto-ohjaaja, matkailupalvelutuotekehittäjä, tallimestari, luonnontuoteneuvoja, turvehoitaja ja terveysmetsäopas.\nRakkauteni sekä intohimoni luontoon ja hevosiin on se polttoaine, jolla olen syventänyt lapsena oppimiani tietoja ja taitoja. Luonto-ohjaajan opintojen aikana hakeuduin työssäoppimaan nurmeslaiseen luontomatkailuyritykseen nimeltä Äksyt Ämmät Oy ja jäin sinne myös palkkatöihin. Sain mahdollisuuden seurata sisäpiiristä huikeaa naisyrittäjävoimaa vuodet 2010-2016 ja opin valtavasti verkostoitumisesta, luontomatkailun mahdollisuuksista, ekologisuudesta ja kansainvälisistä asiakasryhmistä. Vuonna 2016 muutin perheeni kanssa Nurmeksesta Pielavedelle, järven rannassa sijaitsevalle pienelle maatilalle ja sain hevoseni taas omaan pihaan.\nTyötilanteeni uudella paikkakunnalla vaihteli ja epävarmuus työpaikasta oli läsnä jatkuvasti. Kun sain vakituisempaa työtä R-kioskin myyjänä, tajusin pian burn outia lähennellessäni, että sellainen hetkinen työ sisätiloissa ei kerrassaan ole minua varten, niin paljon kuin asiakaspalvelua rakastankin. Virisi ajatus oman yrityksen perustamisesta ja huomasin tuolloin sopivasti Iisalmessa alkavan luonnontuoteneuvojan ammattitutkinnon.\nNäin potentiaalia omassa pihapiirissäni luontomatkailuun, luonto- ja eläinavusteiseen hyvinvointiin sekä kurssituksiin luonnontuotteista ja hevosista. Vuoden kestävässä koulutuksessa pääsin hiomaan yritykseni liikeideaa ja -toimintasuunnitelmaa. Kun koulu päättyi toukokuussa 2018, hyppäsin yrittäjäksi. Nyt oli se oikea hetki kokeilla kantavatko siipeni.\n2021-> Wellness tradenomi (amk /Savonia-ammattikorkeakoulu)\n2021 Matkailupalvelun tuotekehittäjä (eat /Sastamalan koulutuskuntayhtymä)\n2019 Yrittäjän ammattitutkinto (at /Savon ammattiopisto, Kuopio)\n2018 Luonnontuoteneuvoja (at /Ylä-Savon ammattiopisto, Iisalmi)\n2015 Tallimestari (eat /Ylä-Savon ammattiopisto, Hingunniemi)\n2011 Hevosmatkailuun erikoistunut luonto-ohjaaja (pt /Kainuun ammattiopisto, Seppälä)\n2022 -> Green care PRO, palveluntuottaminen (Kajaanin ammattikorkeakoulu)\n2021 Green care PRO, asiakkuudet ja toimintaympäristöt (Kajaanin ammattikorkeakoulu)\n2018 Green care perusteet (Kainuun ammattiopisto)\n2020 Terveysmetsä-opas (Kainuun ammattiopisto)\n2018 Laatu1000 -koulutus ja sertifikaatti (Perho liiketalousopisto)\n2018 Turvehoitaja (Ruhajoki Oy)\nIloluontonen eikä Iloluontoinen?\nNimenä Iloluontonen oli aika helppo ja nopea valinta yritykselleni ja kaikki ovat tähän saakka tuumanneet, että nimi kuvastaa minua täydellisesti. Olenhan iloinen, puhelias ja huppana pohjoiskarjalainen sielultani ja sydämeltäni! Halusin myös LUONTO -sanan yrityksen nimeen, siksi Iloluontonen on puhekielellä kirjoitettu ja siitä puuttuu se oikeaoppinen i.\nIntohimonani ja tavoitteenani on siis tuottaa vastuullisesti ja ammattitaidolla arkeesi iloa, hyvinvointia ja jaksamista. Suunnittelen luonto-ohjelmapalvelut myös henkisen hyvinvoinnin näkökulmasta. GreenCare -toiminta on tärkeä osa yritystäni ja nimenomaan elvyttävä ja ennaltaehkäisevä LuontoVoima. GreenCare on luontoon ja maaseutuympäristöön liittyvää toimintaa, jolla edistetään ihmisen hyvinvointia ja elämänlaatua (määritelmä: GreenCare Finland ry).\nLähetkö miun mukkaan?\nBlogissani annan vinkkejä luonnontuotteiden monipuoliseen käyttöön ja kerron palveluistani sekä periaatteistani tarkemmin, joten kannattaa lukea! Mikäli koet, että Iloluontonen on todellakin sinun juttusi, niin tilaa ihmeessä uutiskirje! En täytä sähköpostilaatikkoasi turhaan, vaan vinkkaan kun uusi blogiteksti on julkaistu, tiedossa on uusi inspiroiva kurssi tai palvelutarjontaamme on tulossa jotakin uutta ja ihanaa. Voit myös halutessasi katkaista uutiskirjeiden tulemisen todella helposti milloin vain.\nTutustu Iloluontosen vastuullisiin valintoihin ja laadun kehittämiseen sivulla Laatu ja vastuullisuus.\nTervetuloa mukaan seikkailuuni!


STAR - topikki (ohjelmisto/laite ongelmat) - Sivu 90 - Mersuforum.net\nViesti Kirjoittaja MiHe » Ke 02.12.2020 15:44\nEi tuon addonin päiväyksen ylityksen pitäisi vielä toimintaa lopettaa. Mulla herjaa taas kans tuosta, saa nähdä jatkaako toimimistaan kun loppukesästä tosiaan xentry lopetti toimintansa mutta silloin tuli eri asiasta virheilmoitus.\nViesti Kirjoittaja E220CDI212 » Ke 02.12.2020 15:57\nOk, tälläisissä tilanteissa olen laitteen kanssa täys ummikko.\nViesti Kirjoittaja DBFI » Ke 02.12.2020 19:06\nE220CDI212 kirjoitti: ↑Ke 02.12.2020 13:34\nTaas tarviisin apua. Testeri ollut jonkun aikaa käyttämättä ja nyt kun laitoin tulille sitä niin tuli kuvan mukainen ilmoitus. Joka ei minulle sano kyllä mitään mikä on loppu ja mistä. Muksin päästä vai läppärin. En vain tiedä miten edetä jotta laite taas toimisi. Löytyy siitä sitten vielä toinenkin ongelma, mutta palaan siihen kun tai jos saan rakkineen jälleen jotenkin jaloilleen.\nAddOn fixejä saa kahteen, kolmeen viimeisimpään XDOS releaseen. Oletko roikottanut konetta netissä? Mahdollisesti on jäänyt ne fixit lataamatta silloinkin kun niitä vielä olisi ollut saatavilla. AddOn centeristä näkee milloin päivitys on viimeksi tehty.\nNykyisellään on sama käyttääkö 12.2020 softaa vai AdOnn fixeillä päivitettyä edellistä versiota, molemmat tukee kaikkia samoja automalli- ja ohjainlaitepäivityksiä (edellyttäen että koneen annetaan ladata ne päivitykset). Mitään isoa tappiota ei tule vaikka jäisivät saamatta ja softa on käytännössä pitkään käyttökelpoinen senkin jälkeen kun AdOnn tuki on päättynyt.\nViesti Kirjoittaja E220CDI212 » Ke 02.12.2020 20:39\nKiitokset vastauksista. Aamulla talliin ja painamaan jatka nappulaa:) Toisena ongelmana on simulaattori puolella. Saattaa olla että ei pääse alkua pidemmälle tai viimeistään hetken päästä tulee tuollainen ilmoitus ja simul. lopetetaan. Huonotasoinen kuva mutta ehkä siitä saa selvän. Tuohonkaan minun eväät ei riitä korjaamaa tuota ongelmaa.\nViesti Kirjoittaja DBFI » Ke 02.12.2020 21:09\nErikoinen virhe. Saatko kuvakaappauksen taustalla olevasta Xentry ikkunasta samassa tilanteessa?\nTuleeko virhe muilla korimalleilla?\nViesti Kirjoittaja E220CDI212 » Ke 02.12.2020 21:33\nKokeilen, mutta kun tuo ilmoitus tulee, seureeva klikkaus mihin vaan niin näyttö perus tilaan. Muihin korimalleihin en ole kokeillut.\nViesti Kirjoittaja E220CDI212 » La 05.12.2020 08:27\nTuollainen on ohjelma, joka simulointi puolella pyörii taustalla ja jostain syystä, aika usein ponnahtaa ruutuun päällimmäiseksi ja keskeyttää ohjelman. Mistähän mahtaa olla kysymy?\nViesti Kirjoittaja amatoori » La 05.12.2020 10:02\nJava ei ole ystävä.. Joskus voi auttaa että tyhjentää javan välimuistin, voit myös kokeilla asentaa eri java-version.\nViesti Kirjoittaja E220CDI212 » La 05.12.2020 10:14\nEi tunnu olevan. Tuo neuvo on varmasti kokeilun arvoinen. Tosin täytyy sen toteutus jättää haltsaavampiin käsiin:)\nViesti Kirjoittaja DBFI » La 05.12.2020 13:09\namatoori kirjoitti: ↑La 05.12.2020 10:02 Java ei ole ystävä.. Joskus voi auttaa että tyhjentää javan välimuistin, voit myös kokeilla asentaa eri java-version.\nTuo ohje toimii EWA NET:ille, sinne asennetulle EPC:lle ja WIS:ille mutta Xentry käyttää ihan omaa java-pakettiaan. En tiedä pääseekö sitä jotenkin samalla tavalla tyhjentelemään.\nOmassa paketissa joskus ennen aikaa webstart kiusasi java-ongelma Xentry simulaattorilla eikä omilla taidoilla siihen syytä löytynyt. Läppäristäkin riippui ja saattoi elpyä jos "herätteli" jollain toisella xentry-autolla aluksi. Virheilmoituksessa pitäisi lukea mikä tiedosto siihen virheeseen törmää (virhe tietenkin saattaa olla muualla, antaa väärää tietoa tuolle kaatuvalle tiedostolle). Xentry lokitiedoista saattaa löytyä vinkkiä.\nViesti Kirjoittaja E220CDI212 » La 05.12.2020 13:43\nKiitokset kaikille ongelmaani paneutuneille. Mutta minä yritän selvitä simupuolella hampaiden kirskunnalla ja sellasella isolla savunpöllähdyksellä pääni päällä, sillä minun taidoillani ei ehkä kannata mennä tuonne sisuksiin sorkkimaan. Laite kun nyt muuten soi.\nLiittynyt: Ke 27.07.2016 22:53\nPaikkakunta: Espoo/ Heinävesi\nViesti Kirjoittaja OMA648 » Ma 07.12.2020 16:49\nMinulla alkoi star-ongelmat lisenssien vanhenemisella. Eräs foorumilainen ystävällisesti laski minulle sitten uudet käynnistysavaimet ja homma alkoi pelittämään, osittain.\nTällä hetkellä, vaihtelevasti, Xentry sim käynnistyy omasta kuvakkeestaan, samoin kääntää Das sim-piolelle vanhempaa autoa katsoessa.\nSamoin Das sim käynnistyy omasta kuvakkeestaan, myös WIS ja EPC toimii.\nXentrykin toimii mutta DASsia käynnistettäessä omasta kuvakkeestaan tai Xentryn kautta antaa virheilmoituksen lisenssin? puuttumisesta.\nOhessa kuva siitä ilmosta.\nSe mikä tuossa on erikoista on se että ainakin kerran Das toimi ja sain tsekattua W211:n ongelman. Mikäs jeeveli tuota riivaa kun joskus toimii mutta useimmiten ei.\nToinen ongelma tuli myös W166:een kytkeytyessä joka ei kai liity PC:n ongelmiin.\nSiitä seuraava kuva..\nOnko kukaan törmännyt etenkin tuohon ensimmäiseen ongelmaan? Toisessa saattaa olla syynä liian alhainen akun jännite.. mutta miks se herjaa WLAN-yhteydestä joka minulla ei ole käytössä..?\nS211 320CDI -05\nViesti Kirjoittaja DBFI » Ma 07.12.2020 18:14\nTuo "unregistered" on kiinalaisten kopiosuojauksen ohjausruutu. Vaikea sanoa miten arpovat mutta yleensä kovalevyn tunnuksiin sidottu eikä sen luulisi omia aikojaan muuttuvat sallituksi ja kielletyksi.\nJälkimmäisessä toolkit yrittää selvästi WLAN:illa yhteyttä muksiin. Tarkoitatko että sinulla on kaapeli kiinni musin ja läppärin välillä? Olisko siinä jotain rautaongelmaa. Miksi et käytä WLAN:ia?\nOlisi mukava nähdä DAS-folderin alihakemistot.\nViesti Kirjoittaja OMA648 » Ma 07.12.2020 19:07\nOliskos tuolle kiinalaisten kopiosuojaukselle mitään tehtävissä? Ohjelmistopaketti uusiksi?\nEn ole huomannut C3 muxissa WLAN-kaapelille paikkaa...täytyy tarkistaa..\nEi kai asiaan vaikuta mitään että vähän aiemmin eräs mersu-fixaaja oli kytkeytynyt autooni uudemmalla starilla WLANia käyttäen..?\nViesti Kirjoittaja DBFI » Ma 07.12.2020 20:08\nOMA648 kirjoitti: ↑Ma 07.12.2020 19:07 Oliskos tuolle kiinalaisten kopiosuojaukselle mitään tehtävissä? Ohjelmistopaketti uusiksi?\nVähänkin uudempi paketti niin toolkit näyttää vähän mitä sattuu C3:lla, siitä ei juuri tarvitse välittää.\nPääseekö 166-koriseen kiinni vielä C3:lla, oletko aiemmin saanut tuolla testattua?\nEi se vaikuta mitään jos auto on ollut kiinni jossain toisessa testerissä aiemmin.\nViesti Kirjoittaja OMA648 » Ma 07.12.2020 20:49\nKyllä sillä pystyy 166:sta tutkimaan, tosin herjasi liittimen 31 sähköongelmasta viimeksi. Simulointikin toimii.\nViesti Kirjoittaja DBFI » Ma 07.12.2020 21:04\nOMA648 kirjoitti: ↑Ma 07.12.2020 20:49 Kyllä sillä pystyy 166:sta tutkimaan, tosin herjasi liittimen 31 sähköongelmasta viimeksi. Simulointikin toimii.\nSimulointi toimii muksista riippumatta mutta tuo korimalli on julkaistu likimain siihen aikaan kun C3:n tuki uusilta korimalleilta loppui. Jos kerran olet aiemmin auton saanut luettua niin sittenhän tämä 166 kuuluu vielä tuettujen joukkoon eikä siltä osin ongelmaa.\nLiittynyt: Ke 09.12.2020 18:57\nViesti Kirjoittaja molliE » Ke 09.12.2020 19:02\nMikäs kiinan stariin mahtoi tulla kun yhtäkkiä xentryä avaessa sanoo ei käyttöoikeutta! ota yhteys User Help Deskiin?\nSoftware version: 27.15.2.1 Tietojen päiväys 06/2020\nViesti Kirjoittaja CDI203 » Ke 09.12.2020 19:18\nmolliE kirjoitti: ↑Ke 09.12.2020 19:02 Mikäs kiinan stariin mahtoi tulla kun yhtäkkiä xentryä avaessa sanoo ei käyttöoikeutta! ota yhteys User Help Deskiin?\nLisenssin voimassa olo loppu,\nViesti Kirjoittaja molliE » Ke 09.12.2020 19:26\nCDI203 kirjoitti: ↑Ke 09.12.2020 19:18\nmitäs nyt sitten tehdään? tää stari on keväällä ostettu\nViesti Kirjoittaja CDI203 » Ke 09.12.2020 19:36\nmolliE kirjoitti: ↑Ke 09.12.2020 19:26\nYhteys myyjään jos ei apuja niin sitten miettiä lisää\nViesti Kirjoittaja molliE » Ke 09.12.2020 19:44\njuu laitoin viestiä myyjälle, saako tota jotenkin manipuloitua vippaskonstein vai miten yleensä nää on mennyt?\nViesti Kirjoittaja DBFI » Ke 09.12.2020 23:05\nmolliE kirjoitti: ↑Ke 09.12.2020 19:44 juu laitoin viestiä myyjälle, saako tota jotenkin manipuloitua vippaskonstein vai miten yleensä nää on mennyt?\nVippaskonstit ei yleensä ole hyviä vaikka joissakin versioissa toimii kellojen siirtäminen lisenssien voimassaoloaikaan. Parasta laskea uudet lisenssit ellei sitten PC:n kello ole siirtynyt läppärin valmistuspäivään akun ja bios-pariston tyhjennyttyä.\nLiittynyt: Su 22.05.2011 22:47\nViesti Kirjoittaja duutsoni » Pe 11.12.2020 08:17\nTäällä olis ilmeisesti sellainen probleema että, läppäri jossa Star, on akku päässyt niin vähiin ja kysyy käynnistyessään ekana jotain vaihtoehtoja.\nTästä en kerennyt kuvaa ottaa, mutta olikohan f1/f2/f5 vaihtoehdot.\nEn saa tänne kuvaa liitettyä, mut nyt runkuttaa vain yrittää käynnistyä, ja palaa aina samaan valikkoon jossa vaihtoehdot :\nYrittää aina vaan uudelleen ja palaa tuohon puolen minuutin välein. Valitsee nuista minkä vaan.\nSiinä käynnisty is vaiheessa windowsista voip valita:\nF2 setup joka vies sinisellä pohjalla olevaan valikkoon tai\nEn kehannu alkaa koko topiikkia lukemaan läpi, ja Google ei anna vastauksia kun hakee star käynnistys vaikeudet, niin alkaa akku/virran anto ohjeita tulemaan...\nAjussa :w212 200cdi(Tuikku) , w906 315, jossa toinen moottori menossa..\nEx:C124 320-24,w202 280,w203 C32, w211 270Cdi\nViesti Kirjoittaja x_ismo » Pe 11.12.2020 08:32\nTuo ongelma tuskin liittyy akkuun ( ellei sitten bios kellonaika ole ihan pielessä, silti yleensä boottaa).\nWindowssissa lienee joku pielessä, safe mode ja sieltä palautat edellisen palautuspisteen. Sen jälkeen pitäisi bootata oikein.\nTai korjaava asennus saattaa auttaa.\nIhan ensimmäiseksi kannattaisi ottaa uusi kovalevy ja kloonata tuo asennus sinne ja sitten sillä leikkiä. Muuten voi käydä iso vahinko ja kaikki tuhoutua. ( Kaveri vaihtoi oman firmansa serveriin kovalevyä ja lopuksi formatoi väärän levyn . Oli ehtinyt sen verran aikaa pyörimään että en saanut mitään enää pelastettua sieltä. )\nViesti Kirjoittaja duutsoni » Pe 11.12.2020 13:22\nVaikka valitsee safe oden, niin palaa tähän samaan valikkoon, niinkuin muistakin Safe... Valinnoista ja Start windows normally..\nViesti Kirjoittaja CDI203 » Pe 11.12.2020 14:10\nduutsoni kirjoitti: ↑Pe 11.12.2020 13:22 Vaikka valitsee safe oden, niin palaa tähän samaan valikkoon, niinkuin muistakin Safe... Valinnoista ja Start windows normally..\nvalitse se F2 niin pääset ainakin varmistamaan onko kone palanut kivikaudelle, tai näkyykö jotain muuta hassua\nasetusta vaikka jos vaikka on asetus muutunut niin että yrittä käynnistyä jostakin cd, usb tikulta tms\nja tuo nim x_ismo mainitsema kovalevyn varmmuskopio (kloonaus)\nniin se on ensimäinen toimen pide ennekin tämän sanonut heti testerin hankinna jälkeen ennen käyttöä\nsamoin niitä palutus pisteittä kannattaa tehdä pienmpien vaivojen varalle\nViesti Kirjoittaja DBFI » Pe 11.12.2020 14:45\nx_ismo kirjoitti: ↑Pe 11.12.2020 08:32 Tuo ongelma tuskin liittyy akkuun ( ellei sitten bios kellonaika ole ihan pielessä, silti yleensä boottaa).\nTarkoitatko tuossa Windowsin korjausta, sitä minkä tarjoaa asennuslevyltä tai korjauslevyltä? Eikö windows repair kaada asennettuja sovelluksia? Ei sen puolen että sovellusten kaatuminen asiaa pahentaisi nykyisestä jos edes wintoosa käynnistyisi.\nOn kyllä kovin yleistä ajatus lykätä varmuuskopion ottamista niin pitkään kuin alkuperäinen vielä jotenkin toimii.\nViesti Kirjoittaja arska10 » Pe 11.12.2020 15:30\nTuo asennus levy palauttaa wintoosan alkutilaan kaikki softat häviää\nViesti Kirjoittaja x_ismo » La 12.12.2020 17:49\nSen saa muistaakseni myös korjaamaan siltä boottilevyltä. On sen verran aikaa kun viimeksi jouduin windowssin bootteja korjailemaan,\njoskus 10v sitten. Boottaus siltä boottilevyltä, rescue tilaan ja sielä boottikorjauksiam googlesta löytyy ohjeita. Saattaa saada pelastettua.\nJa ota se kopio ekaksi niin on sitten helpompi harjoitella.


Paahdettu ruusukaali - lautasellinenrakkautta.fi\nTaidan olla paahtamisen suhteen addiktoitunut. Paahdan paahtamisesta päästyäni lähes kaikkea ja paahdan koska paahtaminen tekee lähes kaikesta maailman herkullisinta. Olen ostanut paahtamiseen tarkoitettuja uuniin sopivia peltejä lähes joka koossa ja hiplailen niitä aina kun kokkipuoteihin eksyn (=usein). Tarvisinko vielä tuota kokoa? Voisihan noitakin olla kaksi tai kenties kolme? Näitähän on eri värisiä! Tiedättekö onko paahtopeltiholisteille omaa tukiryhmää?\nTämän syksyn uusi suosikkinikasvikseni on tuo pikkuruinen kaalinkerä, ruusukaali, josta tulee aivan superherkullinen lisäke ruualle kuin ruualle kun sen vain, söprais, paahtaa. Keittämällä se mielestäni muuttuu liian vetiseksi enkä pidä sen tuoksusta kun se lilluu vedessä. Paahtamalla sen sijaan se saa itseensä ihanan makeahkon maun, syvän paahteisen tuoksun ja kauniin värin.\nViikonloppuna paahdoin ruusukaaleja pellillisen hatuttoman valkosipulin ja puolikkaan sitruunan kanssa. Leikkasin ensin ruusukaaleista kannan pois, puolitin ne ja poistin mahdolliset nuhjuiset päällimmäiset lehdet. Suurimmat voit lohkota vaikka neljäänkin osaan.\nLaitoin ne yhdelle ihanista pelleistäni ja levitin niiden päälle hyvän määrän oliiviöljyä, mustapippuria ja suolaa. Sekoittelin niitä käsin ja asettelin ne lopuksi pannulle väljästi köllimään, jotta ne varmasti paahtuvat eivätkä rupea vahingossa höyrystymään.\nLisäsin pannulle yhden kokonaisen valkosipulin, josta olin leikannut hatun pois sekä yhden sitruunan puolikkaan leikkauspuoli alaspäin. Lorautin oliiviöljyä myös valkosipulin päälle.\nUuniin asteita 220 ja sinne paahtumaan kunnes ovat saaneet mieleisensä värin. Voit käännellä ruusukaaleja paahdon puolivälissä, jos haluat , mutta tärkeää on antaa niiden olla myös ihan rauhassa paikoillaan hyvän värin aikaansaamiseksi. Mieheni pitää hyvin tummista, minä ehkä hieman vaaleammista. Makuasioita.\nKun ruusukaalit ovat valmiit, laita ne tarjoilukulhoon, ja purista niiden joukkoon muutama valkosipulin kynsi siitä uunissa paahtuneesta valkosipulista sekä myös sen uunissa olleen sitruunan mehu. Tarkista suola ja pippuri.\nSitruunanmehu muuttuu muuten käsittämättömän lempeäksi ja makeaksi, kun paahdat sen uunissa. Siitä poistuu kaikki liika terävyys ja hapan kitkeryys. Sitruunanliha muuntuu ihanaksi hillokeeksi, jonka voit vain lusikoida suuhusi, jos et muuta käyttöä sille juuri silloin keksi. Täydellistä! Sitten vaan tarjolle vaikkapa – hehheh – paahdettujen perunoiden ja jonkun hyvän pihvin seuraksi.\n6 thoughts on “Paahdettu ruusukaali”\nIrmeli Ekholm sanoo:\nJaana nyt on sivistyksessäni paahtopellin menevä aukko. Miten se eroaa normaalista? Kyseleepi Irmeli\nSivistyksesi on ihan kohdallaan- eipä ne mitenkään normipelleistä erotu – minä vaan paahtelen vihannekseni ohuilla, matalareunallisilla pelleillä 😉\nPaluuviite: Spaghetti con cavolini di Bruxelles - lautasellinenrakkautta.fi\nMoi Jaana, sain linkin tähän ihanaan reseptiin ystävättäreltäni😊 ja eilen oltiin toisen kaverin kanssa etsimässä sun käyttämää pannua paistetuille perunoille😊 t. Anne\nMiten mahtavaa! Löysittekö pannun perunoille ? 🙂\nPaluuviite: Lohta ja sitruunaa vartaassa - lautasellinenrakkautta.fi


JOEN SUU | Sivu 553 | Koripallo.com keskustelu\nEnsimmäinen Edellinen 553 of 558\nLauantaita. Sauna lämpiää illalla, mökillä käyty, auto kattoa myöten ravassa takas tullessa, joten ei kun pesuun vaan. Nyt kiiltää. Auto, ja saunan jälkeen joku muukin.\nMuutama sihijuoma se on otettava, ja muutama sen päällekkin vielä. Lohikiusausta ois ruokana, ihan ite tehtyä. Huomenna rillimakkaraa sitten. Ja leipomolta kävin munkit hakemassa, niin on jälkkäriäkin vielä.\nKarhuntaljaa ei ole.. Veke voi heittää lottonumerot, niin saan sellasenkin vielä hankittua, arvokkaita ovat kuulemma. Puksutellaanhan!\nReaktiot: atladial nätnek\nNiin jiii bee jii on sieltä päin . Niin Joensuusta. Jos voi kysyä\nPikkujoulu tänään. Syön ruoat ja juon kahvin. Sitten kotiin. Ei vanha jaksa.\nKeilailu sujuu hyvin. Hyvät mahdollisuudet 500 euron finaaliin. 2 viikkoa odotellessa.\nPikkujoulua odotellessa baarissa 24 Cl viiniä 6e. Pakko oli ottaa\nReaktiot: atladial nätnek ja JOEN SUU\nKyllä sulle Veke ois 16 senttiikin riittäny. Nyt kun sait tuosta kimmokkeen, niin se on menoa....Luulenpa, että saat vielä mustan perjantain kunniaksi koronankin kaupanpäälliseksi.....tai ainakin mustan silimän.....\nMutta minä ainakin huomasin, että kyllä se musta perjantai on ihan konkreettisestikin olemassa.\nNimittäin kun nousin tänäänkin aamulla ylös kuten työssä ollessanikin jo ennen viittä ja kävin Laakkosten ohuen sanomalehtilätterön nappaamasa, niin huomasin, että kyllä on musta ja pimeä perjantai aamu.....Ei siis nämä sinänsä tosi teennäiset ja hölömöt mustat päivät ole ihan kokonaan höpelöitten mielikuvitusten aikaansaamia......Nää mustat päivät on...no en viiti ees sannoo, mutta ihan sieltä.....pimmeestä....\nKaikki tietää aloituksen ”Musta tuntuu”. Se saa näin nimikkopäivänä miettimään miltä se musta tuntuu? Aistihavaintoja on ainakin kolme eli miten koemme mustan (esim. pimeys), miten näemme mustan ja tuntuuko musta?\nJoe kertoi oman kokemuksen miltä ”musta tuntuu”. Ajankohtais lähetyksessä kaksi henkilöä Renaz Ebrahimi ja Esko Valtaoja reagoivat hyvin erinlaisesti tunteeseen ”miten musta tuntuu”.\nTänään Black Friday. Vuoden päästä ”B-sana Friday”…?\nReaktiot: koris.com ja veikko1\nKyllä muuten vaikutti tuo Ebrahimikki Valtaojan vierellä typerältä. Ihan helkkarinmoiselta säklättäjältä. Ja koska tiedän, ettei hän lue minun kirjoituksiani täällä kpcomissa, niin voin rehellisesti sanoa häntä vaikapa " Narsistiämmäksi ".....\nMutta sitten iloisempiin asioihin. Saatan rillata tänä iltana parin valmistuneen kirveen kunniaksi. Ja tietenkin itseni kunniaksi.....\nTänä iltana pittää vielä hiukan nauttia. Huomenna nimittäin tulee viidestä lapsenlapsesta neljä yökyllään... Siinä on tämmöinen eläkeukkokin hiukan enempi sitten liikkeessä.....\nLapsen lapsiesi lukumäärää sormilla laskiessani luin hiukan huolimattomasti eli ”Siinä on tämmöinen eläkeukkokin hiukan enempi sitten liiterissä...… Ja heti tuumailin mistä noita kirveenvarsia oikein tulee?\nOli miten oli, toivottavasti käsityötaitosi jatkuu myös heissä.\nMinullakin on käsityötaitoa mutta ei siitä sen enempää\nYks päivä Alkosta ostin viinin, jossa luki ”LÖYTÖ!”. No ostin kun kerran joku oli nähnyt vaivaa sen löytämiseksi.\nAsiantunteva arvioni viinistä on, että olisi piilottanut sen uudelleen.\nTykkään sanaleikeistä ja käsitöiden lomassa tuli mieleen uusi sellainen.\nJos ihminen on lapista, niin hänestä voidaan kommentoida, että hän on lappalaisen näköinen.\nMitä jos joku on Outokummusta? Onko hän silloin oudon näköinen?\nLauantaita. Pitää ihan tiedustella, että mitähän käsitöitä on tullut tehtyä...? Ite ajattelin, että kun näin pakkaspäivä on, ja ykkösvapaakin vielä, niin eihän siinä muuta voi kun saunan lämmitellä, ja virvokkeita nauttia. Ruuaksi riisiä ja jauhelihakastiketta, vanhan ajan reseptillä. Jälkiruuaksi on torttuja, ihan jouluisia..\nSitä ennen pitää jytkytellä katajan peliä, ja toisella silmillä kiekkopoikien peliä. Ja kolmannella silmällä sitten naapurin kauniita naikkosia..\nJytkytelläänhän, pojat ja tyttöset, ja veke, heitä lottonumerot.\nJou 10, 2021\nPitäneeköhän kaupungilla valtoimenaan liikkuva huhu paikkansa, että Superkeilaaja-Veken ura olisi totaalisesti ja lopullisesti ohi? Joku oli kuullut, että Veken, joka viskoilee keilapalloja välillä ties minne, molemmat kädet joudutaan operoimaan suuntavirheiden takia. Kädet ovat siis vinossa vartaloon nähden ja ettei tuo vääristymä pääsisi paljoa enää pahemmaksi. niin Veken henkilökohtaiset valmentajat, sponsorit ja etenkin eukko, ovat päättäneet, että virheet oikaistaan....\nVaikea uskoa, että näin radikaalisiin toimenpiteisiin ryhdyttäisiin, koskapa Veken ura ei kuitenkaan ole tuottanut juurikaan mittään suuria pettymyksia hänen kanssaan kilpailletten kaverien keskuudessa. Enemmänkin pettymykset ovat kohdanneet, sinänsä sympaattista ja kovaa taistelijaa ja etenkin pukukoppikeilaajaa itseänsä.\nNyt siis me kaikki, jotka vielä jollain lailla selvitään.....kröhömm.....siis ainakin koronasta....ja jotka olemme aina tukeneet ja kannustaneet Vekeä, tuloksistaan huolimatta, alamme tositoimiin, jotta Veke yltäisi yhä suurempiin saavutuksiin. Ainakin siis työpaikan puitteissa ja pääsisi jälleen takaisin siihen sijoitukseen, mikä hänelle eittämättä kuuluukin. Siis ainakin työpaikan joukkueen varapallojen kuljetuskassien ykköskantajaksi....\nEli antakaa muutkin kuin minä ylävitoset Vekelle kohdattaessa ja toivottakaamme tsemppiä! Ja pankaamme kaikki kädet ristiin kyynärpäitä myöten, ettei Veke vaan sortuisi masennukseen ja alkaisi ratkoa peliongelmiaan huonoilla tavoilla, jotka ovatkin seuranneet häntä lähes koko ikänsä.....Siis heittelemään Aavarannalla jo jäidenkin tultua pikkukivillä leipiä.....\nJou 11, 2021\nJoe huolesi on turha. Veke on edelleen voimissaan. Eilen varmistui että heitän 500 euron ykköspalkinnosta maanantaina. Kannattaa lukea sitten tiistaina Karjalaisesta haastatteluni. Onhan siellä muutama maajoukkuekeilaaja vastassa, mutta kuntokäyräni on nyt huipussa. Välietappina otan huomenna voiton seuran kinkkukisassa.\nOnneksi ei ole enää pikkujouluja. Ei vanha enää jaksa valvoa aamuyöhön. Tänään otan kuitenkin vähän olutta rentoutuksen vuoksi. Emäntä on joulukonsertissa, joten voin rauhassa nautiskella. Elämä tuntuu kyllä nyt valoisalta. Voihan sitä ensi viikolla iskeä masennus, mutta se paranee torstaina Tampereella Popedan konsertissa. Matkaan mahtuu myös peli Nokialla keskiviikkona.\nÄrsyttää kyllä nuo VR:n touhut. Taas joutuu palattaessa istumaan bussiin Lappeenrannasta saakka.\nJoutuu ottamaan omat evväät mukkaan, kun bussisa ei oo ravintolaosastoo.....\nJou 12, 2021\nEikä nakinkeitintä, bussissa siis..\nKertokeehan, että mikä se auttaa, kun siihen , kun on kova nuha ja lunssa piällänsä. Ei kuumetta onneks, eikä koronaa. Erehyin käymään influenssapiikillä pari pv sitten, kaupan piälle sain tauvin.. Ei auta rommi, ei auta gini, joita juon kuitenkin, ettei tuntus niin kipeältä. Ei auta se vanhan kansan konstikaan, jos sanottiin jotenkin että "nuha lähtee nuss...uttelemalla"..\nNo, ruuaksi nyt vaan kaupan lihapullia kastikkeessa ja makaroonia. pakko syyä, vaikkei maista. Jytkytelläänhän!\nJou 13, 2021\nNuhaan auttaa valkosipuli. Lorauta pari desiä oliiviöljyä pikku astiaan. Muskaa puolenkymmentä isoa valkosipulin kynttä sinne ja puristele vielä sitä seosta vaikka semmoisella vehkeellä, millä perunoita muusataan muusiksi....sekoita vielä hämmentämällä hyvin. Anna lutviintua noin puolituntia ja kaada kerralla kurkkuusi tuo tökötti.....Tehoaa päivässä tai viimeistään viikossa.... Ja et ainakaan tartuta helposti muita, kun kukaan ei halua tulla vähhään aikaan lähellesi.....\nJou 17, 2021\nNo niinhän siinä kävi, ettei Karjalaiseen päästy keilakisassa. Olin pettynyt.\nTuli käytyä ke-pe reissu Tampereelle. On niillä vaan velmu murre. Kuulostaa ihan hassulta. Ja aina sanovat Moro. Jouduin poliisiauton takaosaan, mutta älkää huolehtiko. Käytiin poliisimuseossa, jossa oli mahdollista testata miltä siellä tuntuu. Kovin on ahtaat tilat. No täällähän on varmaan on porukkaa, joka on ihan aiheesta siellä aikaa viettänyt. Eukolle laitoin kuvan, niin heti uskoi, että jotain syntiä olin tehnyt. Ei ole kova luotto meikäläiseen.\nKyllä sitä kokemusta on sieltä polliisipakun takaosastakin. Hyvin sinne sopi. Ei tehny tiukkaakaan, kun ei muita ollu, joiden kanssa nahistella....Vaan aika kolisevia kaaroja ne oli silloin öpaut 50 vuotta sitten. Niin kuin nyt nuo ampumalanssit. Pari kertaa olen ollut kyydisä Tikkamäelle ja kovasti ne rämisevät.....Saisivat joskus tuuvva palluukyyvvinkiin med samma rahha, mutta ei. Aina on pitänyt kallis kyyti tilata ja tietenkin epävarmakin, että kestääkö kottiin asti.....\nAikoinaan maijassa kohti putkaa. Päästivät puolessa välissä ehdonalaiseen.\nKun eivät kertoneet sen pituutta, niin vieläkin sinivalo säväyttää ja syntitaakka pistää hartiat kumaraan.\nJou 18, 2021\nPutkassa minäkin olen ollut . No Tampereella ja syyttömänä . Puita tuli sahattua ja koirapennun kanssa metsässä kävelyä . Että oppii olemaan tässä maailmassa hyvin . Pikku kinkku on savustimessa . Nainen tulee kohta töistä olen siivonnut . Avasin punaviinipullon .\nJou 24, 2021\nSe on joulu, ja ollaankos sitä oltu kiltteinä, tullooko pukkia käymään ja lahjoja tuomaan? Ja on perjantaikin vielä kaiken lisäksi. Kinkku on paistettu, ja paisti tehty, piirakoita on, ja lohtakin. Giniä on, ja lonkeroa myös, joten eiköhän noilla pärjää pitkälle. Pakkanenkin paukkuu ulkona, liian kylymä on.. Eikös sitä kuitenkin jotenki ossoo lämmitellä, varsinnii kun naapurissa on kauniita tonttutyttösiä..\nLaittakeehan jouluisia elämän viisauksia tiskiin, näin perjantain kunniaksi. Ja huomenna on lauantai, senkin kunniaksi. Jytkytellään, puksuti!\nIhminen on hyvä luonteeltaan. T. Joulupukki. Hyvää joulua


JOHTOSÄÄNTÖ 1(5) FIMM SUOMEN MOLEKYYLILÄÄKETIETEEN INSTITUUTIN JOHTOSÄÄNTÖ - PDF Free Download\nDownload "JOHTOSÄÄNTÖ 1(5) FIMM SUOMEN MOLEKYYLILÄÄKETIETEEN INSTITUUTIN JOHTOSÄÄNTÖ"\n1 JOHTOSÄÄNTÖ 1(5) SUOMEN MOLEKYYLILÄÄKETIETEEN INSTITUUTIN JOHTOSÄÄNTÖ Tämän johtosäännön on hyväksynyt Helsingin yliopisto , Helsingin ja Uudenmaan sairaanhoitopiirin kuntayhtymä (HUS) , Terveyden ja hyvinvoinnin laitos (THL) sekä Valtion teknillinen tutkimuskeskus (VTT) Sisällys 1 Instituutin tehtävät Organisaatio Johtokunta Johtokunnan tehtävät Johtokunnan kokoontuminen ja päätösvaltaisuus Johtaja Tieteellinen neuvosto Erinäisiä määräyksiä... 5\n2 JOHTOSÄÄNTÖ 2(5) SUOMEN MOLEKYYLILÄÄKETIETEEN INSTITUUTIN JOHTOSÄÄNTÖ 1 Instituutin tehtävät Suomen molekyylilääketieteen instituutti Institutet för molekylärmedicin i Finland, Institute for Molecular Medicine Finland (), on yliopistolain 27 :n mukainen Helsingin yliopiston, HUSin. THL:n ja VTT:n yhteinen yksikkö. on kansainvälinen instituutti, joka muodostaa Euroopan molekyylibiologian laboratorion (EMBL) ja pohjoismaisten molekyylilääketieteen keskusten kanssa Nordic EMBL Partnership for Molecular Medicine -yhteistyöverkoston. Instituutin tehtävänä on: 1. tuottaa sairauksien molekulaarisista syntymekanismeista uutta tietoa ja innovaatioita erityisesti kliinisiä ja epidemiologisia aineistoja hyödyntäen sairauksien toteamiseksi, hoitamiseksi ja ehkäisemiseksi sekä väestön terveyden edistämiseksi; 2. harjoittaa korkeatasoista kansainvälistä molekyylilääketieteellistä, geneettisepidemiologista ja kliinistä tutkimusta ja toimia yhteistyössä kansallisten ja kansainvälisten tutkimuskeskusten kanssa; 3. tehostaa alan tutkimusta ja kehittää infrastruktuuria yliopistojen, yliopistosairaaloiden, tutkimuslaitosten ja elinkeinoelämän kanssa kansainvälisesti näkyvän monitieteisen osaamis- ja teknologiaympäristön luomiseksi; 4. edistää tutkimustulosten hyödyntämistä; sekä 5. antaa alan tutkijankoulutusta ja tutkimukseen perustuvaa opetusta. 2 Organisaatio Instituutin henkilöstö on työsuhteessa Helsingin yliopistoon, joka hoitaa myös instituutin taloushallinnon. Instituutin hallinnon hoidossa noudatetaan Helsingin yliopiston henkilöstöpoliittista linjaa ja taloussääntöä sekä yliopiston hallinnosta, talouden hoidosta, suunnittelusta ja seurannasta antamia määräyksiä ja ohjeita. Instituutti toimii kiinteässä yhteistyössä HUSin sairaaloiden ja tutkimusyksiköiden kanssa erillisen sopimuksen mukaisesti. Instituutin yhteydessä voi toimia THL:n erikseen nimeämä yksikkö erillisen sopimuksen mukaisesti. THL:n henkilöstö on palvelussuhteessa THL:ään.\n3 JOHTOSÄÄNTÖ 3(5) Instituutin yhteydessä toimii VTT:n lääketieteellisen bioteknologian yksikkö erillisen sopimuksen mukaisesti. VTT:n henkilöstö on palvelussuhteessa VTT:hen. Instituutin yhteydessä voi toimia tutkimusryhmiä muista yliopistoista ja organisaatioista erillisten sopimusten mukaisesti. 3 Johtokunta Instituutin johtokuntaan kuuluu enintään yhdeksän jäsentä ja puheenjohtaja. Jäsenillä on henkilökohtaiset varajäsenet. Johtokunnan toimikausi on neljä vuotta. Helsingin yliopisto nimeää johtokuntaan kolme jäsentä. THL nimeää yhden, HUS yhden ja VTT yhden jäsenen. Helsingin yliopisto kutsuu johtokunnan jäseneksi instituutin tutkimusta hyödyntävän elinkeinoelämän edustajan. Instituutin henkilöstö nimeää keskuudestaan yhden jäsenen. Lisäksi Helsingin yliopisto voi kutsua Biokeskus Suomen yhteistyöverkostoa edustavan jäsenen. Helsingin yliopisto nimeää johtokunnan puheenjohtajan. Johtokunta valitsee keskuudestaan varapuheenjohtajan. 4 Johtokunnan tehtävät Johtokunnan tehtävänä on: 1. ohjata ja valvoa instituutin toimintaa ja taloutta; 2. hyväksyä instituutin toimintaa ja taloutta koskevat strategiset suunnitelmat, tavoitteet, talousarvio ja henkilöstösuunnitelma; 3. antaa lausunto instituutin tutkimusjohtajista ja tutkimusryhmien johtajista kansainväliseen arviointiin perustuen; 4. hyväksyä instituutin toimintakertomus; 5. hyväksyä työjärjestys; 6. tehdä johtajan tehtävän täyttämistä koskeva esitys Helsingin yliopiston rehtorille ja nimetä varajohtaja toimikautensa ajaksi; 7. nimetä tieteellisen neuvoston jäsenet; 8. edistää instituutin yhteiskuntasuhteita; sekä 9. käsitellä ja ratkaista asiat, jotka johtaja niiden laajakantoisuuden tai periaatteellisen merkityksen vuoksi on siirtänyt johtokunnalle.\n4 JOHTOSÄÄNTÖ 4(5) 5 Johtokunnan kokoontuminen ja päätösvaltaisuus Johtokunta kokoontuu, milloin puheenjohtaja tai hänen ollessaan estynyt varapuheenjohtaja katsoo sen tarpeelliseksi tai milloin vähintään kolme jäsentä sitä ilmoittamansa asian käsittelyä varten kirjallisesti pyytää. Johtokunta on päätösvaltainen, kun kokouksen puheenjohtajan lisäksi vähintään puolet muista jäsenistä on läsnä. Johtokunnan esittelijänä toimii instituutin johtaja. 6 Johtaja Instituutilla on johtaja. Johtajan tehtävään valittavalta edellytetään tohtorin tutkintoa, perehtyneisyyttä tehtäväalaan, kansainvälistä kokemusta ja tehtävän edellyttämää johtamiskokemusta. Instituutin johtajan tehtävänä on: 1. vastata instituutin strategian mukaisesta johtamisesta; 2. valmistella tavoiteohjelma ja siihen sisältyvä henkilöstösuunnitelma ja talousarvio sekä neuvotella rahoituksesta rehtorin kanssa; 3. vastata johtokunnassa käsiteltävien asioiden valmistelusta, esittelystä ja päätösten täytäntöönpanosta sekä huolehtia tieteellisessä neuvostossa käsiteltävien asioiden valmistelusta; 4. päättää tutkimustoiminnan organisoinnista ja instituutille osoitetun rahoituksen suuntaamisesta tutkimustoimintaan; 5. päättää tutkimusryhmän ottamisesta instituuttiin ja vahvistaa instituuttiin otettavalle tutkimusryhmälle, -hankkeelle tai verkostolle vastuullinen johtaja; 6. harjoittaa tieteellistä tutkimustyötä ja antaa tutkimukseen perustuvaa opetusta; 7. kehittää ja ylläpitää kansainvälistä tutkimus- ja tutkijankoulutusyhteistyötä sekä instituutin kansainvälistämistä; 8. edistää tutkimustulosten hyödyntämistä ja yhteiskuntasuhteita sekä 9. päättää asiat, jotka eivät kuulu johtokunnan päätettäviin tai joita työjärjestyksessä ei ole määrätty jonkun muun päätettäväksi. Johtaja voi siirtää laajakantoisen tai periaatteellisesti tärkeän asian johtokunnan käsiteltäväksi ja ratkaistavaksi.\n5 JOHTOSÄÄNTÖ 5(5) 7 Tieteellinen neuvosto Johtokunta nimeää tieteelliseen neuvostoon vähintään kuusi ja enintään kymmenen jäsentä, jotka ovat alan kansainvälisesti arvostettuja asiantuntijoita instituutin harjoittaman tutkimuksen ja teknologiatoiminnan aloilta. Johtokunta nimeää tieteellisen neuvoston jäsenten keskuudesta puheenjohtajan. Tieteellinen neuvosto valitsee keskuudestaan varapuheenjohtajan. Tieteellisen neuvoston toimikausi on viisi vuotta. Tieteellisen neuvoston tehtävänä on: 1. arvioida instituutin toimintaa ja tutkimuksen laatua ja antaa niitä koskevia suosituksia johtokunnalle; 2. tehdä aloitteita ja antaa lausuntoja tutkimuksen suuntaamisesta; 3. antaa lausunto instituutin tutkimusryhmien toiminnasta ja jatkokausista; sekä 4. antaa lausunto johtajan ja tutkimusjohtajan tehtävän hakijoiden pätevyydestä. 8 Erinäisiä määräyksiä Tämä johtosääntö tulee voimaan, kun 1 :ssä mainitut organisaatiot ovat sen hyväksyneet. Instituutin toiminnasta ja henkilöstön tehtävistä voidaan määrätä tarkemmin johtokunnan vahvistamassa työjärjestyksessä. Johtokunnan toimikausi on neljä vuotta kuitenkin siten, että ensimmäisen tämän johtosäännön perusteella asetetun johtokunnan toimikausi päättyy\nBIOKESKUS SUOMI - BIOCENTER FINLAND -VERKOSTON SAANNOT\nBIOKESKUS SUOMI - BIOCENTER FINLAND -VERKOSTON SAANNOT Helsingin yliopisto, Kuopion yliopisto, Oulun yliopisto, Tampereen yliopisto, Turun yliopisto- ja Abo Akademi ovat perustaneet bioalan yhteistyoverkoston\nLaki. EDUSKUNNAN KIRJELMÄ 15/2006 vp\nEDUSKUNNAN KIRJELMÄ 15/2006 vp Lakialoite laeiksi kansainvälisten suhteiden ja Euroopan unionin asioiden tutkimuslaitoksesta sekä eduskunnan virkamiehistä annetun lain ja valtion maksuperustelain 1 ja\nTampereen teknillisen yliopiston johtosääntö\nLiite 2 1 (7) Tampereen teknillisen yliopiston johtosääntö Hyväksytty TTY-säätiön hallituksessa YLEISKUVAUS Tampereen teknillisen yliopiston johtosäännön perustana ovat yliopistolaki, säätiölaki, säädekirja,\nTarkoituksensa toteuttamiseksi säätiö voi\n1( 6) Säätiön hallintoneuvosto on hyväksynyt säännöt 7.12.2015 ja Patentti- ja rekisterihallitus on rekisteröinyt ne 5.2.2016 HELSINGIN DIAKONISSALAITOKSEN SÄÄTIÖN SÄÄNNÖT 1 NIMI JA KOTIPAIKKA Säätiön\nSäätiön nimi on Helsingin Sanomain Säätiö sr ja kotipaikka Helsinki.\n1 Säätiön nimi on Helsingin Sanomain Säätiö sr ja kotipaikka Helsinki. 2 Säätiön tarkoituksena on edistää ja tukea korkeatasoista tieteellistä tutkimustyötä, erityisesti pitäen silmällä suomalaisen tutkimustyön\nSUOMEN PUNAISEN RISTIN KONTTI-TAVARATALOKETJUN JOHTOSÄÄNTÖ\nSUOMEN PUNAINEN RISTI SUOMEN PUNAISEN RISTIN KONTTI-TAVARATALOKETJUN JOHTOSÄÄNTÖ 1 Tarkoitus ja tehtävä Suomen Punaisen Ristin Kontti-ketjun toiminta on SPR-asetuksen 4 1 mom. 10 kohdan tarkoittamaa järjestön\nJOHTOSÄÄNTÖ 1(20) 15.4.2015 hallitus on hyväksynyt tämän johtosäännön 15.4.2015. hallitus on tehnyt tähän ön seuraavat muutokset ja lisäykset: 19.10.2016 4 :n 2 ja 4 momentti sekä 50 :n 6 kohta muutettu,


Boutique Rooms Trastevere sijaitsee lähellä Tiberjokea yhdessä Rooman ihanimmista alueista, Trasteveressa. Majoitus on yleisesti suhteellisen hintavaa Roomassa, ainakin minunlaisen budjettimatkaajan näkökulmasta. Jos haluaa kuitenkin pitää kiinni laadusta, hotelliyölle jää jo jonkun verran hintaa. Boutique Rooms Trastevere on hyvä valinta, jos kaipaat siistiä, suhteellisen edullista ja uniikkia hotellia, jossa tärkeää on myös hyvä sijainti.\nKun mietin Roomaan majoitusta, tärkeää oli sijainti. Julkiset pitää kulkea hyvin sekä lähellä pitää olla myös tekemistä ja ravintoloita. Trastevere on siihen oiva valinta, sillä alue on yksi vilkkaimpia ravintola-alueita. Muutenkin Trastevere oli mielestäni pala tunnelmallisinta Roomaa – juuri sellaista, jota mielikuvissa kuvittelen Rooman olevan.\nTrasteveren pääkatu on Viale de Trastevere ja suurin osa ravintoloista sekä muista turisteille suunnutuista palveluista sijaitsee Ponte Garibaldi -sillan päässä. Kadun toisessa päässä on Roma Trastevere juna-asema, jonne on kätevä tulla esimerkiksi suoraan lentokentältä.\nLue täältä lisää ravintolavinkkejä Trastevereen.\nBoutique Rooms Trastevere sijaitsee keskivälillä kyseistä katua ja jos ei jaksa kävellä joka päivä Trasteveren ytimeen tai vaikkapa sillan toiselle puolelle esimerkiksi Colosseumiin, Trevin suihkulähteelle ja muille vastaaville, niin 8-ratikka kulkee noin 5-10 minuutin välein 300 metrin päästä hotellista. Sijainti meille oli mitä mainion, oikeasti. Lisäksi suoraan hotellin alakerrasta alkaa Porta Portese -sunnuntaimarkkinat.\nBoutique Rooms Trasteveressa on yhteensä kuusi huonetta, joten kyseessä ei ole iso paikka. Huoneet sijaitsevat seitsemännessä kerroksessa 1960-luvulla rakennetussa talossa paikallisten suosimalla asuinalueella. Kaikissa kuudessa huoneessa on samantyylinen sisustus, mutta silti ne ovat kovin erilaisia toisistaan esimerkiksi pohjaltaan sekä osassa huoneista on parveke. Mulle kävi joku aivopieru, enkä tajunnut ottaa yhtään kuvaa parvekkeelta. Se oli kuitenkin tosi kiva ja oli hauska tarkastella paikallisten elämää sieltä.\nHuoneiden sisustus upposi minuun hyvin – se oli vaaleaa, sopivan pelkistettyä ja silti siellä oli useampi katseenvangitsija. Meidän huoneessa suihku ja käsienpesuallas ovat samassa huoneessa kuin sänky, ilman seiniä. Vain vessanpönttö on omassa pienessä huoneessa. Tämä toi tilaan lisää avaruutta, koska kaikki oli samaa tilaa sekä oli muutenkin hauskaa vaihtelua tavallisiin hotellihuoneisiin.\nMitä mieltä te ootte tällaisesta kylpyhuoneen ratkaisusta?\nRespa on auki vain klo 15.00-20.00, joten kannattaa ilmoittaa etukäteen jos olet saapumassa muina aikoina. Me ei nähty hotellin työntekijöitä muuten kuin saavuttaessa, sillä oltiin aina päivät menossa. Tuon yhden kohtaamisen perusteella palvelu oli super ystävällistä sekä respan työntekijä antoi hyvin vinkkejä mitä missäkin on.\nViisi yötä Boutique Rooms Trasteveressa maksoi 493 euroa ja oli pikkaisen edullisempaa (10€/yö edullisempi) ainakin meidän ajankohdalle varata Booking.comin kautta kuin heidän omilta nettisivuilta. Hintaan ei sisältynyt aamiasta, mutta sen olisi saanut neljän euron lisämaksusta. Läheltä löytyy paljon kuitenkin kahviloita, ravintoloita sekä iso ruokakauppa, josta me ostettiin aamiaista useana aamuna.\nBoutique Rooms Trastevere oli oikein kiva hotelli, josta en kyllä keksi mitään pahaa sanottavaa. Juuri sitä mitä toivoin. Jos siis haluat hinta-laatusuhteeltaan hyvän hotellin Rooman Trasteveresta, se on tässä!\nBoutique Rooms Trastevere, Via Cesare Pascarella 46\nMillaisella budjetilla sinä yleensä varaat hotellihuoneen?\nReply piyya / Levoton Sielu Maailmalla 20.4.2018 at 17:55\nYleensä oma budjettini on ehkä hiukan alhaisempi, mutta tuo näytti kyllä todella kivalle ja muistelisin katselleeni tuota viime keväänä valitessani hotellia. Laitan kuitenkin tämän nimen muistiin, koska tuo yksinkertaisuus, tyylikkyys kolahti !\nReply VEERAPIRITA / AURINKORASVAA & ALOE VEERAA 20.4.2018 at 18:27\nItsekin pyrin pikkaisen alhaisempaan – aika ihanteellinen olisi, jos noin viidelläkympillä saisi yön. Sijainnista ei haluttu tinkiä ja Boutique Rooms oli Trasteveren edullisimmasta hotellihuoneista. Kannattaa laittaa mieleen, jos haluaa pikkuisen hemmotella normaalista poiketen. 🙂\nReply Inka 21.4.2018 at 08:48\nNäyttää kyllä tosi kivalta! Onneksi supersuosituista matkailukaupungeistakin alkaa nykyisin löytyä edullisia majapaikkoja, jotka on persoonallisia ja siistejä. Muistan meidän majoittuneen Roomassa vuosia sitten aikamoisessa kämäluukussa, mikä tietty kuului opiskelijan reissubudjettiin, mutta veikkaanpa silti tilanteen parantuneen vuosien kuluessa. Ja saa olla kyllä hyvän kaverin kanssa reissussa tuon kylpyhuoneen kanssa. 😀\nReply VEERAPIRITA / AURINKORASVAA & ALOE VEERAA 21.4.2018 at 14:19\nOli kyllä! Suosittelen jos joskus on suuntana Rooma ja ei ihan kaikista edullisin kämäluukku nappaa. Joo ei ehkä paras mahdollinen hotellihuone uuden tuttavuuden kanssa. :’D\nReply Christa 21.4.2018 at 20:57\nRoomassa on kyllä hotellit aika hintavia. Me maksoimme nyt kolmesta yöstä 489€ aamupalalla, mikä oli kyllä ihan budjetin ylärajalla, mutta halusin varmistua, että hotelli on hyvä. Tykkäsin kyllä tosi paljon hotellista (Hotel Capo d’Afrika Colosseumin takana). Edellisellä reissulla Roomassa miehen kanssa meillä oli hotelli Vatikaanin takana ja kylpyhuone oli käytävällä ja huone tosi kulunut.\nYleensä Euroopan kaupunkilomalla hotellibudjetti on sellaisen 100-120€ yö, mutta aina jotenkin se kuitenkin hiipii sinne 150€ tietämiin, kun sitten kuitenkin päädyn niihin vähän parempiin hotelleihin.\nReply VEERAPIRITA / AURINKORASVAA & ALOE VEERAA 22.4.2018 at 13:47\n490€ hintaan kyllä pitää jo tykätäkin – kiva tuo teidän hotelli. 🙂 Ihana olisi joskus raaskia hemmotella tuolla majoituksella, mutta ei vain raaski maksaa. Meillä alkaa olla aika maksimi juuri tuo 100-120€ yötä kohden. Tosin välillä on kiva hemmotella.\nReply Anna | Tämä matka -blogi 22.4.2018 at 11:08\nOlisi pitänyt tehdä juttu meidän Rooman ”boutique” löydöstämme. Saatiin siis huone maan alta. Katossa oli hienot maalaukset ja marmoria piisasi, mutta olisihan se ikkuna ihan kiva… Onneksi olimme vain nopean yön ennen lentokentälle siirtymistä.\nBudjetti on mitä on. Yleensä otetaan hotelleja eritasoisista paikoista ja harvoin ollaan edes yhdessä kaupungissa montaa päivää. Italiassa viimeksi halvin yö oli 45 euroa, kallein 350 euroa.\nReply VEERAPIRITA / AURINKORASVAA & ALOE VEERAA 22.4.2018 at 13:50\nIkkuna on kyllä aika välttämätön, ilman sitä huone tuntuu todella ahdistavalta. Tuohon 45 euron ja 350 euron huoneisiin mahtuu jo kivasti varmaan eroja. Ois kyllä mielenkiintoinen kokemus joskus olla noin kalliisti, tykkäisiköhän sitä?\nReply lena 27.4.2018 at 15:12\nIhailinkin tätä jo Instasta käsin! Onpas hauska hotelli. Yritän nyt viimein tänä vuonna päästä sinne ROomaan, niin pääsen tutkimaan näitä hotelleita. Suomalaisten matkabloggaajien keskuudessa taitaa olla hotell Lilium (?) tunnettu myös, eli aloitetaan näistä 😀\nReply VEERAPIRITA / AURINKORASVAA & ALOE VEERAA 29.4.2018 at 13:42\nToi oli kyll kiva! Mulle suositeltiin tuota Liliumia, mutta se oli pikkaisen yli budjetin. Olisko ollut noin 150-190€ yö, saatan muistaa väärin toki. ?


Yksinäisyys vie äitien voimat | Perhe | Iltalehti.fi\nYksinäisyys vie äitien voimat\nKeskiviikko 9.4.2008 klo 15.11 (päivitetty klo 16.27)\nPitkäaikainen unen puute, yksinäisyys ja huoli omasta jaksamisesta väsyttävät äitejä.\nMannerheimin Lastensuojeluliiton (MLL) mukaan moni äiti potee kokonaisvaltaista väsymystä, mikä saa olon hermostuneeksi ja ärtyneeksi. Silloin tulee helposti huudettua lapsille, mikä taas saa syyllisyyden tunteet heräämään.\nÄitien väsymys näkyi selkeästi soitoissa MLL:n vanhempainpuhelimeen viime vuonna. Moni äiti koki jäävänsä paineiden keskellä yksin. Aiempaa useampi paini masennuksen ja ahdistuksen tunteiden kanssa. Yhteydenottojen taustalla on myös toimeentulohuolia.\nÄitien oli vaikea kertoa omasta väsymisestään ja turhautumisestaan. Jutteleminen kuitenkin helpotti oloa. Äidit toivat esille myös sen, että heidän toiveensa ja odotuksensa perhe-elämälle ja arjelle eivät kohdanneet.\nAuttavien puhelinten päällikkö Anne Ryhänen toteaa, että suorituskeskeisyys on levinnyt vanhemmuuteen. Jotkut vanhemmat mittaavat onnistumistaan lasten koulumenestyksellä ja hienoilla harrastuksilla. Samalla virheiden sietokyky on heikentynyt.\n- Lapsi tarvitsee aikuista, jolla on aikaa joutenoloon. Vanhemmuus tarkoittaa luopumista joistakin omista asioista, sillä vanhemmuutta ei voi siirtää jonnekin myöhempään elämään, Ryhänen kuvailee.\nIsät olivat huolissaan sekä omasta että puolisonsa jaksamisesta. He hakivat tukea usein myöhään, vasta erotilanteessa.\n- Isät haluavat auttaa puolisoaan, mutta eivät usein tiedä miten, suunnittelija Janne Telen sanoo. Isät myös miettivät paljon sitä, miten he pystyvät osallistumaan vauvaperheen arkeen ja käymään samalla töissä.\nViime vuonna vanhempainpuhelimeen tuli ennätysmäärä yhteydenottoja puhelimitse tai netin välityksellä. Niitä oli yhteensä lähes 1 600. Yhteydenottajista 90 prosenttia oli äitejä. Lähes kolme neljästä vanhemmasta ohjattiin hakemaan apua.


KTV tukee keskitettyä sopimusratkaisua - Kotimaa - Uutiset - MTV.fi\nKTV tukee keskitettyä sopimusratkaisua\nKotimaa Julkaistu 12.11.1998 13:32\nKunta-alan ammattiliitto KTV hakee ensi sopimuskaudella keskitettyä sopimusratkaisua. Liiton edustajiston torstaina hyväksymän kannanoton mukaan keskitetty ratkaisu mahdollistaisi tasasuhtaisen ansiokehityksen eri aloilla.\nKTV ei lämpene neljän keskeisen teollisuusliiton alkusyksyiselle ilmoitukselle tavoitella liittokohtaisia ratkaisuja, kun nykyinen sopimuskausi päättyy tammikuussa 2000.\n-Palkankorotusvara on määriteltävä koko kansantalouden tuottavuuden kasvun ja asetetun inflaatiotavoitteen kehikossa. Yhdessä hankittu teollisuuden kilpailukyky ja tuottavuuden kasvu on myös jaettava yhdessä, kannanotossa huomautetaan.\nKTV muistuttaa, että edelliset keskitetyt ratkaisut ovat olleet takaamassa niiden jälkeistä hyvää työllisyyskehitystä. Työllisyyttä tukeva sopimuspolitiikka tukisi myös työssä olevien toimeentulon edellytyksiä ja sosiaaliturvaa koko elämänkaaren ajan. Keskitetyn sopimuspolitiikan uskotaan edistävän myös mm. sukupuolten välistä palkkauksellista tasa-arvoa. 230 000-jäseninen KTV on suurin SAK:n jäsenliitoista.\nEU: 20 tunnin aikaraja purettava Perhepolitiikka Vasemmistoliiton tavoitteena


Liito-oravista kehkeytyi kaavakiista – Hämeen Sanomat\nLiito-oravista kehkeytyi kaavakiista\nKaupunginhallitus rajaa tammikuussa hyväksytystä Sampo-Alajärven osayleiskaavasta noin 50 hehtaaria toistaiseksi ulkopuolelle.\nYksityinen perikunta on valittanut osayleiskaavasta hallinto-oikeuteen. Kyse on kaava-alueen kaakkoiskulmassa olevasta metsä- ja peltoalueesta. Uusi osayleiskaava muuttaisi sen MY-alueeksi, jonka erityisiin luontoarvoihin tulee kiinnittää huomiota.\nALUEELLA ON yli 10 vuotta sitten tehdyssä selvityksessä arvioitu mahdollisesti esiintyvän liito-oravia, niiden kolopuita ja liikkumiskäytäviä.\nValittaja katsoo, että kaavaan on tehty kyseinen merkintä riittämättömien selvitysten perusteella. Valittajan mukaan kaavamerkinnän metsätalouden harjoittamista ja rakentamista rajoittavat määräykset aiheuttavat kohtuutonta taloudellista haittaa.\nAlueella ei valittajan mukaan ole ollut merkkiäkään liito-oravista kymmeneen vuoteen.\nValittaja vaatii, että rajoittavat kaavamerkinnät on kumottava.\nHOITOSUOSITUKSISSA ALUE on ehdotettu säilytettäväksi sellaisenaan. Jos siellä tehdään luonnonoloja muuttavia toimenpiteitä, tulisi liito-oravan reviiri inventoida tarkasti ja kartoittaa kaikki pesä- ja levähdyspuut.\nLisäksi alueelle on suositeltu tehtäväksi luontoselvitystä uhanalaisen lajiston kartoittamiseksi. Siellä on tehty havaintoja myös pohjantikasta ja palokärjestä.\nKaupunginhallitus tosin toteaa antamassaan lausunnossa, että luontoselvityksen tarkennukset on tarpeen laatia vasta asemakaavoituksen yhteydessä.\nSilloin säilytettävien metsäalueiden, liito-oravan lisääntymis- ja levähdyspaikkojen sekä kulkureittien yksityiskohtaisempi sijainti ja laajuus on syytä tutkia, jotta tieto on ajantasaista.\nKAUPUNGINHALLITUS huomauttaa lausunnossaan, että MY-alueen merkitseminen kaavakartalle ei lisää rajoitteita, jotka metsäalueen käytössä ovat jo olemassa. Kaavamerkintä ei täysin kiellä metsänhoidollisia toimenpiteitä.\nKaupunginhallituksen mukaan osayleiskaavan MY-merkintä edistää luonnon monimuotoisuuden ja muiden luonnonarvojen säilyttämistä.\nVaatimukseen aluevarauksen poistamisesta ei sen mukaan ole riittäviä perusteita. Alue rajataan osayleiskaavan ulkopuolelle, kunnes sen kaavoituksesta saadaan lainvoimainen ratkaisu.\nMuualle Sampo-Alajärven alueelle on mahdollista kaavoittaa mm. uusia asuinalueita.


Sääkalenteri – Pikkuunen\nSää on jännä asia. Siitä riittää keskustelua tuntemattomien kesken ja aina nykyistä vuodenaikaa verrataan jopa vuosien takaisiin. Sää on neutraali aihe, johon kukaan ei voi (ainakaan lyhyellä tähtäimellä) vaikuttaa.\nMeidänkin perhepiirissä sää on usein puheenaiheena. Sain synttärilahjaksi vanhemmiltani kolmen vuoden sääkalenterin, jotta ei tarvitsisi arvuutella minkälainen sää on ollut. Kunhan vain muistan kirjoittaa säätiloja ylös.\nTämä viikko on ollut sekä lämmin että kylmä, kovin sumuinen ja yhden päivän aurinkoinen. Tänään oli kylmä ilma, ihan syksyn tuntua.\nMillainen sää teillä on ollut? Teetkö merkintöjä säästä jonnekin?\nPosted in: Yleinen | Avainsanat: Minä


Maanantai, 30.01.2012 | Timo Heinonen\nBlogi, maanantaina 30.01.2012\nViime päivinä moni on pohtinut sitä millaisissa asetelmissa toista kierrosta presidentinvaaleissa käydään. Niin minäkin.\nOn totta, että muutamia lehtiä lukemalla tai netissä surfaamalla saa omanlaisen kuvan tilanteesta, mutta maata kiertämällä ja keskustelemalla saa täysin toisenlaisen mukaan. Uskoisin, että jälleen kerran nuo koko maata tasapuolisesti käsittelevät gallupit antavat hypetystä herätteleviä ip-lehtiä oikeamman kuvan. Luvut ollevat siis jotain 65-35 paikkaille. Itse olen veikkaillut varovaisemmin Niinistölle 58-42 voittoa, mutta voi olla, että olen väärässä.\nMutta maakuntia kiertämällä on yksi asia tullut selväksi. Siellä ei näy kuin yksi ehdokas ja yhden ehdokkaan kampanjaväkeä. Samaan aikaan kun mm. keskustalaiset on tarttuneet todenteolla mukaan presidentintekemiseen. Uusia tukijoita tulee keskustan riveistä koko ajan ja myös maakuntalehtiin ja paikallislehtiin on tullut mainoksia keskustalaisilta Sauli Niinistön tueksi. No samaa intoa on perussuomalaisissa jotka Timo Soinin johdolla ovat asemoituneet Sauli Niinistö tueksi ja myös KD:n puheenjohtaja Päivi Räsänen ja presidenttiehdokas Sari Essayah ja RKP:n puheenjohtaja Steffan Wallin ovat kertoneet äänestävänsä toisella kierroksella Niinistöä. Tässä on siis sellaista koko maan ja kansan presidentti henkeä nyt.\nNo mitä sitten äänestäjät ovat tekemässä. Keskustan Paavo Väyrysen ensimmäisen kierroksen äänestäjissä jo nyt yli puolet ovat ehdokkaakseen valinneet Sauli Niinistön. Vain 15 prosenttia keskustalaisista on äänestämässä Pekka Haavistoa.\nIltalehden tekemä kattava tutkimus on viime päiviltä ja sen on tehnyt Research Insight Finland. Jos Väyrynsen äänestäjistä jo yli puolet on puolensa valinneet Niinistön hyväksi niin sama on perussuomalaisissa. Perussuomalaisistakin Timo Soinin johdolla yli puolet ovat jo Niinistön takana ja vain neljänne Pekka Haaviston.\nDemariäänet näyttävät jakaantuvat aikalailla ehdokkaille tasan. Sauli Niinistö saanee tutkimuksen mukaan Paavo Lipposen kannattajilta noin 60 000 ääntä ja Pekka Haavisto 70 000. RKP:n ja Eva Biaudetin äänestäjistä 42 prosenttia tukee ja äänestää Niinistöä ja vain 24 prosenttia Haavistoa. Sari Essayahin ja KD:n äänestäjistä 69 prosenttia kannattaa Sauli Niinistöä. Ja vahvimman tuen Haavisto saa vain vasemmistoliitosta. Paavo Arhinmäen äänestäjistä 62 prosenttia saisi Pekka Haavisto, mutta toisaalta vasemmistonkin äänestäjistä 13 prosenttia tukee nyt Sauli Niinistöä.\nAiemmin julkaistun laskelman mukaan Pekka Haaviston pitäisi siis saada noin 70-75 prosenttia Timo Soinin, Paavo Väyrysen, Sari Essayahin, Eva Biaudet ja Paavo Arhinmäen äänistä tullakseen valituksi. Edellä tehty tutkimus kertoo, että matka on pitkä.\nKun muistamme tuon miten äänien pitäisi jakautua valinnan varmistamiseksi niin voisi hyvin todeta, että ”ollos huoleton”, mutta jatkaen ”poikas valveil on”. Eli työtä meidän tulee jatkaa ja tehdä yhdessä ylipuoluerajojen hyvää yhteistyötä ja kampanjaa loppuun asti. Sitten se kiitos sieltä tulee.\nSiksi minäkin lähden tänäänkin vaalityöhön. Nyt ei levätä.\nTässä tehdään koko kansan ja koko Suomen presidenttiä. Aika upea juttu, että mukana väkeä kaikkialta.\nPoliittisia päättäjiä Sauli Niinistön tukena:\nAnttila Sirkka-Liisa, kansanedustaja, keskusta\nHautala Lasse, kansanedustaja, keskusta\nHäppölä Mauri, maakuntaneuvos, keskusta\nJuhantalo Kauko, ex-kansanedustaja, keskusta\nKaisanlahti Janne, Keskustanuorten puheenjohtaja, keskusta\nKorhonen Jarmo, ex-puoluesihteeri, keskusta\nLehtosaari Markku, kunnallisneuvos, ex-kansanedustaja, keskusta\nLeppä Jari, kansanedustaja, keskusta\nLindqvist Maija-Liisa, ex-kansanedustaja, keskusta\nLintilä Mika, kansanedustaja, keskusta\nLohi Markus, kansanedustaja, keskusta\nLokka Martti, toimitusjohtaja, kaupunginhallituksen vpj., keskusta\nLuukka Maarit, valtuustoryhmän puheenjohtaja, keskusta\nMarttila Juha, MTK:n puheenjohtaja\nMieto Juha, ex-kansanedustaja, keskusta\nNeittaanmäki Petri, ex-kansanedustaja\nPenttilä Mika, kaupunginvaltuuston pj., keskusta\nPirttilahti Arto, kansanedustaja, keskusta\nReijonen Eero, kansanedustaja, keskusta\nRossi Mika, Mari Kiviniemen entinen erityisavustaja, keskusta\nSaapunki Pauli, ex-kansanedustaja, maakuntaneuvos, keskusta\nSavola Mikko, kansanedustaja, keskusta\nSeurujärvi Janne, ex-kansanedustaja, keskusta\nSiirola Matti, kunnanvaltuuston puheenjohtaja, keskusta\nSipilä Juha, kansanedustaja, keskusta\nSärkiniemi Seppo, ex-kansanedustaja, keskusta\nTakkula Hannu, europarlamentaarikko, keskusta\nTölli Tapani, kansanedustaja, keskusta\nUtter Aki, piirin toiminnanjohtaja, keskusta\nVirrankoski Kyösti, ex-europarlamentaarikko, keskusta\nVuorensola Markku, ex-kansanedustaja, keskusta\nElo Mikko, ex-kansanedustaja, Sdp\nFriberg Ralf, ex-suurlähettiläs, Sdp\nHöök Jorma, valtuustoryhmän pj., Sdp\nIloniemi Jaakko, sd\nJoenpalo Ilkka, ex-kansanedustaja, Sdp\nKuisma Risto, ex-kansanedustaja, Sdp\nLinnanahde Matti, Uutispäivä Demarin ex-pääkirjoitustoimittaja, Sdp\nNenonen Kari, kaupunginjohtaja, Sdp\nSalmi Kari, kaupunginhallituksen puheenjohtaja, Sdp\nSeppälä Arto, ex-kansanedustaja, kaupunginhallituksen pj., Sdp\nWallin Harry, ex-kansanedustaja, Sdp\nBlomqvist Thomas, kansanedustaja, Rkp\nGästgivars Lars-Erik, kansanedustaja, Rkp\nLax Henrik, ex-kansanedustajaja, ex-presidenttiehdokas, Rkp\nNylander Mikaela, eduskuntaryhmän puheenjohtaja, Rkp\nNylund Mats, kansanedustaja, Rkp\nWallin Stefan, puolustusministeri, Rkp\nWideroos Ulla-Maj, kansanedustaja, Rkp\nZilliaccus Jutta, ex-kansanedustaja, Rkp\nAhvenjärvi Sauli, kansanedustaja, Kd\nEssayah Sari, europarlamentaarikko, Kd\nHeikki Mäkilä, valtuustoryhmän pj., Kd\nHiltunen Leea, ex-kansanedustaja, Kd\nJääskeläinen Jouko, kansanedustaja, Kd\nKallis Bjarne, ex-kansanedustaja, Kd\nKärkkäinen Kari, ex-kansanedustaja, Kd\nMaanselkä Asko, puoluesihteeri, Kd\nMäkilä Heikki, valtuustoryhmän pj., Kd\nMäättä Petri, kaupunginvaltuutettu, Kd\nRäsänen Päivi, kansanedustaja, Kd\nSonja Falk, eduskuntaryhmän pääsihteeri, kaupunginvaltuutettu, Kd\nÖstman Peter, eduskuntaryhmän puheenjohtaja, Kd\nHakkarainen Teuvo, kansanedustaja, Perus\nHalla-aho Jussi, kansanedustaja, Perus\nHongisto Reijo, kansanedustaja, Perus\nImmonen Olli, kansanedustaja, Perus\nJurva Johanna, kansanedustaja, Perus\nKerijoki Harri, valtuustoryhmän pj., Perus\nKettunen Pentti, kansanedustaja, Perus\nNiikko Mika, kansanedustaja, Perus\nNiinistö Jussi, kansanedustaja, Perus\nOinonen Pentti, kansanedustaja, Perus\nPutkonen Matti, Perus\nSiitari Markku, kaupunginhallituksen jäsen, valtuustoryhmän pj, Perus\nSoini Timo, puolueen puheenjohtaja, kansanedustaja, Perus\nVainio Mikko, ex-kansanedustaja, Perus\nKari Juha, eduskuntavaaliehdokas 2011, kunnallisjärjestön pj., Heinola, vas\nSeppä Matti, valtuustoryhmän pj., vas\nKello 22.09 ja juuri katselin Maikkarilta Saulin dokumentin vaalien toiselta kierrokselta ja elämästä muutenkin. Erittäin mielenkiintoinen ja tunteikaskin paketti ja mukavia juttuja vuosien varrelta ja takaa. Mutta myös surua ja dramatiikkaa. Ystäväni Tommy Tabermann joskus totesikin, että vahvimpia ovat ne ihmiset jotka on tehty sirpaleista. Tommy toki sanoi sen vielä kauniimmin. Kauniimmin suomen kielellä. Mutta idea tuo ja se sopii hyvin Sauliinkin.\nTänään mukava pakkaspäivä takana. Kampanjaa tehty kiertäen, puhelimessa, tietokoneella ja netissäkin. Siis päivä kampanjalle tänäänkin. Illalla vielä pari tuntia Lopen Niinistö Cafessa josta on tässä muodostunut sellainen kotiin paluun paikka. Sinne mukava aina päättää kiertuepäivä ja niin tänäänkin. Mukavia keskusteluja vielä siellä ja sitten ilta kotona. Toki hieman vielä koneellakin ja mm. loppuviikon kampanjakiertue suunnitellen ja sopien.\nMutta huomenna jatkamme. Aamusta Helsinkiin ja eduskuntaan. Sitten Iiro Viinasen ja Esko Seppäsen kirjan julkistamista ”isännöimään” ja sen perään vielä kampanjakierrokselle Hämeeseen Sampsa Katajan kanssa.


Säterinportin toimistokampus Espoon Leppävaarassa saavutti kultatason WELL-luokituksen loppuvuodesta 2019. GBP:n konsultoima projekti on Suomen ensimmäinen kultatason WELL-luokitus sekä samalla Suomen ensimmäinen kiinteistökohtainen WELL v1 Core & Shell -sertifiointi. Sertifioinnin kohteena olivat kampuksen B- ja C-rakennukset, joissa sijaitsee suurin osa kiinteistön yhteiskäyttötiloista, kuten ravintolat, kuntosali ja mukavuusalue.\nInternational Well Building Instituten hallinnoima WELL-standardi on vuonna 2014 kehitetty kiinteistöalan luokitus, joka perustuu alan johtavaan lääketieteelliseen tutkimukseen. Sen tavoitteena on luoda tiloja, jotka tutkitusti edistävät ihmisten terveyttä ja hyvinvointia.\nSäterinportin toimistokokonaisuuden uudistamisen yhteydessä työntekijöiden hyvinvointi asetettiin tilamuutoksen keskiöön. Kultatason hyvinvointisertifikaatti on osoitus tehdyistä panostuksista kiinteistön käyttäjien hyvinvointiin ja viihtyvyyteen WELL-sertifioinnin jokaisella osa-alueella, joita ovat sisäilma, vesi, ravinto, valaistus, kuntoilu, viihtyvyys ja hyvinvointi.\nSäterinportissa ihmisten hyvinvointiin ja terveyteen on panostettu moninaisin taloteknisin ratkaisuin sekä lisäämällä tilojen viihtyvyyttä. Talotekniikassa on keskitytty esimerkiksi laadukkaaseen sisäilmaan, riittävään ja hyvään ilmanvaihtoon sekä tarpeenmukaiseen valaistukseen ja päivänvalon riittävyyteen. Tilojen sisustuksessa on käytetty runsaasti luonnonmateriaaleja, luontoaiheisia kuvioita sekä viherkasveja. Kiinteistön käyttäjiä pyritään aktivoimaan liikkumaan muun muassa kannustamalla portaiden käyttöön, tarjoamalla ryhmäliikuntaa ja henkilökohtaista valmennusta. Kiinteistön omistava ruotsalainen Nordika on lisäksi tarjonnut vuokralaisyritysten työntekijöiden käyttöön laadukkaan kuntosalin sekä mukavuusalueen, joka on suunnattu lepotilaksi ja käytettäväksi rentoon työskentelyyn. Kiinteistön tiloissa toimii myös kahvila sekä lounasravintola, joissa myydään terveellistä ruokaa ja kannustetaan terveelliseen ruokavalioon.\nHankeosapuolet: Green Building Partners,\nTrevian Asset Management/Nordika\nPiditkö artikkelista? Jaa se:


Terhi Saiman soutuvene 2002 - Lahti - Nettivene\nMyyn pois hienokuntoisen soutuvenepaketin vähäisen käytön vuoksi. Säilytän venettä lämpimässä tallissa ja kuluja tulee yli 400 euroa vuodessa. Tänä kesänä vene on käynyt kerran vedessä ja viime kesänä kerran tai kaksi eli tulee yhdelle uisteluretkelle luvattoman paljon hintaa. Vene, moottori ja traileri ovat kaikki hyvässä kunnossa. Kävin laitureilla kiertelemässä ja huomasin, että soutuveneet ovat pääsääntöisesti säiden armoilla, pinttyneessä liassa ja kaikenlaisissa jätöksissä. Tästä siis hyvin pidetty valmis paketti jollekin suoraan käyttöön. Iät ovat muistaakseni 2001-02, 2001-02 ja 2003 vastaavassa järjestyksessä eli traileri hankittu vuosi tai kaksi veneen ja Yamahan 2,5 hp nelitahtimoottorin jälkeen. Tuo moottori vie polttoainetta uistelukäytössä aivan uskomattoman vähän. Traileri on Majava VT 190-550 KVJ. Vene on sekä hyvä soudettava että vakaa vesillä. Hinta uudelle paketille 1700 euroa + 1000 euroa + 1300 euroa = 4000 euroa\nVuosimalli 2002 Rekisterinumero WXG-953\nTraileri: Majava VT 190-550 KVJ. Kaikki toimii. Kävin valot läpi viikko sitten.\nMyyn pois hienokuntoisen soutuvenepaketin vähäisen käytön vuoksi. Säilytän venettä lämpimässä tallissa ja kuluja tulee yli 400 euroa vuodessa. Tänä kesänä vene on käynyt kerran vedessä ja viime kesänä kerran tai kaksi eli tulee yhdelle uisteluretkelle luvattoman paljon hintaa. Vene, moottori ja traileri ovat kaikki hyvässä kunnossa. Kävin laitureilla kiertelemässä ja huomasin, että soutuveneet ovat pääsääntöisesti säiden armoilla, pinttynees...Lue lisää »\nMyyn pois hienokuntoisen soutuvenepaketin vähäisen käytön vuoksi. Säilytän venettä lämpimässä tallissa ja kuluja tulee yli 400 euroa vuodessa. Tänä kesänä vene on käynyt kerran vedessä ja viime kesänä kerran tai kaksi eli tulee yhdelle uisteluretkelle luvattoman paljon hintaa. Vene, moottori ja traileri ovat kaikki hyvässä kunnossa. Kävin laitureilla kiertelemässä ja huomasin, että soutuveneet ovat pääsääntöisesti säiden armoilla, pinttyneessä liassa ja kaikenlaisissa jätöksissä. Tästä siis hyvin pidetty valmis paketti jollekin suoraan käyttöön. Iät ovat muistaakseni 2001-02, 2001-02 ja 2003 vastaavassa järjestyksessä eli traileri hankittu vuosi tai kaksi veneen ja Yamahan 2,5 hp nelitahtimoottorin jälkeen. Tuo moottori vie polttoainetta uistelukäytössä aivan uskomattoman vähän. Traileri on Majava VT 190-550 KVJ. Vene on sekä hyvä soudettava että vakaa vesillä. Hinta uudelle paketille 1700 euroa + 1000 euroa + 1300 euroa = 4000 euroa Piilota »\nWXG-953, Nettivene ID 736496


Ikävä ruuhka-Suomeen — Ajatusvirtaa\n17.6.2017 15:19 Eeva Vallius\nNyt se alkaa taas riittää, tämä erämaametsien tuntumassa asuminen.\nOlen nimittäin - yllättäen - alkanut tuntea aivan omituista kaupunki-ikävää. Suurkaupunki-ikävää. Elämisen meininki-ikävää.\nIkävää, jollaista en ole tiennyt olevan olemassakaan.\nKyse ei nimittäin ole siitä, etteikö täällä Joensuussakin elettäisi. Onhan meilläkin kahvilat, baarit, terassit ja näin kesällä kaikenlaista festivaalia ja hippaloa. On museot, teatterit, liikuntapaikat ja kauppakeskukset, on joki ja puistot. Ihan kaikkea kaikille.\nJa täällä on maisemat! Ne, joita minä eniten etelässä kaipasin. Niiden peräänhän minä tänne takaisin lähdin. Ja neljä kesää olenkin nyt saanut Pohjois-Karjalan polkuja koluta Ilomantsia ja Lieksaa myöten, karhuja ja susia pelätä, vaaroja ihailla ja Suomunjärven kirkkaissa vesissä kahlata. Mahtavampaa luontoa ei helposti löydä.\nTiedättekö sen tunteen, joka syntyy, kun istuu täpötäydessä HSL:n lähijunassa toisten kanssamatkustajien kanssa vieri vieressä? Tai oletteko kokeneet sitä erityistä, yhtäkkiä syntyvää yhteenkuuluvuuden tunnetta, kun etsitte vapaata paikkaa täpötäydessä Kampin kahvilassa ja varotte läikyttämästä kahvia pöydissä istuvien niskaan?\n– Se Vapaus. Tapahtuminen. Elämä.\nSitä elämän sykettä, ihmisten, kulttuurien ja touhuamisen monimuotoisuutta, ventovieraiden ihmisten kesken syntyvää vilpitöntä yhdessä elämisen riemua. Sitä minun on ikävä.\nEhkä tämä menee ohi. Tai ehkä ei. Mitä mieltä olette?\nAion kyllä kesällä taas kokeilla sitä kehäkolmosen meininkiä. Ehkä minusta vielä tulee etelän immeinen, katotaan.\nMirjami Parant 17.6.2017 17:20\nTosi mielenkiintoista pohdintaa kotiutumisen eri näkökulmista.\nItse vietin lapsuuteni maaseudulla, joka silloin tuntui omimmalta. Muutto kotoa silloiseen Helsingin maalaiskuntaan, oli hämmentävää. Kun vastaantulijat eivät tunnistaneet, tuntui se oudolta. Teki jopa mieli joskus sanoa heille, että terve!\nMuistan, miten ikävöin ja lähes joka viikonloppu piti matkustaa vanhempieni luo.\nPerheen perustaminen muutti sittemmin tunnelmat. Viihdyin kaupunkilaisessa menossa ja mökki kotipaikkakunnalla piti huolen maaseudun tunnelmasta.\nRuuhka-Suomi on ainakin minut juurruttanut ja kotiuttanut. Täällä voin valita hiljaisuuden ja kaupunkivilinän välillä.\nEeva Vallius 17.6.2017 21:13\nNiin, hyvin sanoit. Hiljaisuutta löytyy pääkaupunkiseudultakin. Kunnon havupuumetsät ja järvet sieltä kyllä puuttuvat, ja sitä olen tässä nyt pohtinut, että tarvitsenko niitä välttämättä.\nMirjami Parant 18.6.2017 08:36\nHavupuiden sanotaan hoitavan niin mieltä kuin kehoa. Täällä Vantaalla on vielä metsää jätetty kävelyetäisyydelle. Tosin jakajia on enemmän kuin maaseudulla, mutta vielä tänne hyvin mahtuu.\nMielestäni uusin ilmiö on koirien määrä. Niitä on paljon. Tässäkin talossa lähes joka perheessä yksi tai useampi. Itsellänikin vielä yksi karvakuono, jonka olen itse kasvattanut pennusta saakka. Kovin rakas, nyt jo 10 v.\nMistä tuo lemmikkien määrä kertoo? Ehkäpä ihmisten kaipuusta läheisyyteen. Eläimelle on helpompi osoittaa tunteita kuin ihmisille.\nEeva Vallius 19.6.2017 10:00 Vastaus kommenttiin #5\nHavupuumetsässä tosiaan on helppo hengittää :). Pohjois-Karjalassa tosin ilmanlaatu on puhtaampi muutenkin kuin ruuhka-Suomessa. Myös järvien ja jokien läheisyys tuo metsiin raikkaita tuulosia.\nKoirien määrästä olen tehnyt saman havainnon. Myös Joensuun seudulla on koiria paljon enemmän kuin ennen, vaikka vielä täällä mahtuu koiraansa irtikin metsässä juoksuttamaan ilman vastaantulevien pelkoa.\nMirjami Parant 19.6.2017 14:33 Vastaus kommenttiin #9\nYhdeksänkymmentäluvun alussa, perheellämme oli englannin vinttikoiria (ratajuoksijoita), greyhoundeja, jotka tarvitsivat paljon vapaata liikkumista. Tuolloin uskalsin pitää heitä vapaana, kilttejä kun olivat. Nyt ei tulisi mieleenkään.\nOn aika siinä mielessä muuttunut, että on oltava varovaisempi.\nTänään kävelimme yhdessä koirani Mandin kanssa Pitkäkoskella, jossa on vielä paljon upeita suuria havupuita. Levollisuus oli vahvasti läsnä.\nKunnioitukseni vanhoja, komeita havupuita kohtaan nousi taas piirun korkeammalle. Pysähdyin kuuntelemaan heidän puhettaan. Vahvuutensa nousee ajan pyhyydestä, jonka he ovat sisäistäneet.\nIrja Laamanen 18.6.2017 08:56\nEi pääkaupunkiseudulta metsiä ja järviä/lapia puutu. Luukki, Sipoonkorpi muun muassa paikkoja, joissa voi luonnon keskellä liikkua ja nauttia maisemista kuin maalla olisi ikään.\nHelsingin laitamillakin vielä on luontoa. Kaipuunsa luontoon saa näin tyydytettyä. Ihan eri syke toki elämällä on isossa kuapungissa ja maaseudulla. Kyllä siihen sykkeeseen voi tekemisillään itsekin vaikuttaa molemmissa paikoissa.\nEeva Vallius 19.6.2017 10:04 Vastaus kommenttiin #6\nIhan totta tämäkin. Metsää on etelässäkin ja sykettä saa pohjoiseenkin, jos itse tahtoo.\nEhkä se on kuitenkin se ihmisten määrä, joka tuo mukanaan samassa suhteessa monenlaista mahdollisuutta. Suuremmassa joukossa on suurempi vaihtelu ja suurempi todennäköisyys löytää omanhenkistä tekemistä.\nkaija kelhu 17.6.2017 18:13\nYmmärrän Eevan tunteet hyvin, sillä viihdyn hyvin myös kaupungin hulinassa, vaikka nyt olenkin jo asunut kymmeniä vuosia Tapiolassa, niin voin aina halutessani päästä nopeasti Helsingin iloihin. Käyn siellä oikeastaan aika harvoin, mutta tietoisuus siitä jo riittää, että sinne voi helposti mennä koska vain. Tapiolassa saa myös kaikki palvelut kävelymatkan päästä, joten se muistuttaa pikku kaupunkia, josta aikanaan lähdinkin.\nAsuin lapsuuteni, silloin vielä varsin hiljaisessa Porissa ja kun nuorena muutin opiskelijakämppään Töölöön, niin nautin heti ihan joka hetkestä. Kävin vain pakollisilla lomilla kotona ja mieluusti tulin aina takaisin. Ehkä silläkin on oma hyvä syynsä, kun tutustuin heti ensimmäisenä syksynä nykyiseen mieheeni:)\nMatkustankin aina mieluiten suurkaupunkeihin, joissa on joka nurkan takana jotain kivaa katsottavaa. Kesämökillä käydään harvakseen ja se sopii minulle erittäin hyvin. Näin on nyt hyvä.\nEeva Vallius 17.6.2017 21:26\nUsein nuorena onkin mahdoton kaipuu sinne, missä tapahtuu, ja vanhemmiten sitten palataan maaseudun rauhaan. Niin minäkin neljä vuotta sitten luulin palanneeni kotiseudulle vanhuuttani potemaan, mutta en kai ole vielä tarpeeksi vanha. Iän puuteko se pistääkin vielä kerran vauhtia ottamaan?\nIrja Laamanen 18.6.2017 09:05\nEnsimmäinen tyttäristäni koki myöhäisteini vuosina, että asumme liian kaukana Helsingin keskustasta. Matkaa oli 15 km. Hän asui aikansa keskustan tuntumassa, mutta asuu jälleen perheellisenä tuon 15 km päässä keskustasta ja on ollut ihan tyytyväinen.\nJoillakin se tuttuus, kotipaikka, vaikuttaa myös noihin tuntemuksiin ja haluun palata sinne missä joskus eli. Minä haluaisin vielä joskus elää joitakin kuukausia ulkomailla. En muuttaa kokonaan, vaan määräajaksi. Ehkä se vielä toteutuu. Viihdyin oikein hyvin Gotlannissa. Olin siellä kolme viikkoa. Toinen haaveiden kohde on Englanti, mutta saa nähdä miten sen kanssa käy, ovatko ovet pian lukossa siihen suuntaan. Aikanaan oli Bristolissa neljä viikkoa, Oli mukavaa ja kiinnostavaa.\nEeva Vallius 19.6.2017 10:08 Vastaus kommenttiin #8\nKiva kuulla Irja, että muutoksen kaipuuta esiintyy muillakin. Minä jotenkin tunne syyllisyyttä tästä omastani ... Mutta ehkä tämä on ihan normaalia nykyajan ihmisen vaihtelunhalua? - Kun muutos kerran on mahdollista, niin sitä tahtoo, toisin kuin ennen vanhaan, kun ei ollut vaihtoehtoja.\nElle Marketta Lazarov 18.6.2017 09:06\nKyllä ymmärrän sinua Eeva.\nOlen paljon maalla, maaseudulla ihan luonnossa. Aika ajoin täytyy päästä kaupunkiin, vaikka tänne keskisuureen.\nKunnes tulee taas hetki, että on pakko päästä täältä pois.\nSiinäpä tuhannen taalan kysymys mikä se paras ratkaisu lienee.\nOlen asunut siinä vanhassa Hesassa pitkään, tämä uusi tuntuu ulkomailta. Siellä voi käydä ihmettelemässä ja sitten vauhdilla kotiin Lahteen.\nEeva Vallius 19.6.2017 10:15\nNiinpä. Mieli kaipaa muutosta.\nEhkä minunkin pitää vain hyväksyä se, että kierrän Suomea aina vaan edelleen ja sen mukaan, mikä milloinkin eniten houkuttaa.\nOlen nimittäin kiertänyt viimeisen parinkymmenen vuoden aikana jo kertaalleen täyden ympyrän :). Eikä nyt siis tämä paluu kotiseudullekaan vielä näytä muuttohalua pysäyttävän.\nAikansa metsissä patikoitua mieli kaipaa jälleen suuren maailman sykkeeseen. Sitten kohta tahtoo sieltä takaisin metsien korpiin - varmaankin näin se menee. Jos niin, niin sitten vaan muuttoautoa tilaamaan taas :).\nilmari schepel 19.6.2017 12:26\nAsuin aikonani (1970-luvun alussa) Eirassa, Rööperissä ja Viikissä. Agronomina, minusta oli upeata päästä lopullisesti pois pääkaupunkiseudulta oikeisiin töihin enkä kaipaa millään takaisin. Usein lennän Oulusta, Jyväskylästä tai Tampereelta Hesan "ohitse", silloin harvoin kun tekee enää mieli nähdä maailman sykettä. Tuo kaipuu vähenee sitä mukaa kun lukee uutisia.\nKorpi on ihana asuinpaikka, Vienan Karjalan kainalossa ja josta Venäjän yöjunatkin lähtevät aivan vierestä (tunnin ajomatka), vaikkapa Kamtshatkaan asti...\nOnneksi meitä on moneksi, eikö? Ymmärrän kaipuutasi vaikken sitä jaa, mutta: who cares?\nEeva Vallius 19.6.2017 19:29 Vastaus kommenttiin #13\nVienan Karjalan kainalossa? Itärajan tuntumassa? Lähellä Murmanskia?\nNyt täytyy myöntää, että en tunne paikkaa. Jos se todella on tuolla suunnalla, niin aika korvessa olet.\nEeva Vallius 21.6.2017 18:22 Vastaus kommenttiin #13\nVähän heitti pohjoiseen tuo arvaukseni, Ilmari. Tarkistin asuinkorpesi sijainnin eikä se niin asumatonta korpea olekaan kuin kuvittelin. Vaan onhan Suomussalmella todella mahtavat metsät!\nilmari schepel 22.6.2017 06:34 Vastaus kommenttiin #18\nJuu, ja Lönnrotin Vienan Karjala (Vuokkiniemi, Ponkalahti, Vuonninen, Jyvöälahti, Uhtua) on ihan tuossa vieressä. Ja tietysti: Hossa..\nMirjami Parant 19.6.2017 14:20\nHelsinki on minulle monia asioita. Yrittäjänä, aikanaan, 1988 -91, elin sokeaa kulkemista. Oli päästävä nopeasti paikasta toiseen.\nKaunis arkkitehtuuri oli tuolloin toissijainen. Ei vain ollut aikaa pysähtyä.\nMyöhemmin, kun aikaa on riittävästi kulunut, palaan kaupungin elämään uutena ja rohkeana.\nNäen kadut ja rakennukset täysin erilaisesta perspektiivistä. Onnekseni sain oppaan, joka on syntynyt ja kasvanut Helsingissä. Hän avasi minulle näköaloja, joita en koskaan edes tullut ajatelleeksi.\nViimeksi, noin viikko sitten,kuljin Fredrikinkadun päästä päähän ja ihailin pienten kivijalkakauppojen ikkunoiden tarjontaa.\nHelsingin syke on vahva ja siihen on varattava aikaa.\nEeva Vallius 19.6.2017 19:33\nVarattava myös hermoja :) ... Samalla kun ihmisten tohina kiehtoo, liikenteen meteli hermostuttaa - siihen tottumatonta.\nJos tässä nyt aion etelän kiireeseen muuttaa, pitää sopeutua erilaiseen äänimaailmaan kuin pohjoisen rauhassa.\nOnneksi tämän kesän ajan voin kokeilla nyt. Aloitan Keravalta.


Jyvät akanoista – Jori Sjöroos listasi maamme lupaavimmat tulokkaat - Soundi.fi\nSoundi » Soittolista » Jyvät akanoista – Jori Sjöroos listasi maamme lupaavimmat tulokkaat\nJyvät akanoista – Jori Sjöroos listasi maamme lupaavimmat tulokkaat\nSunnuntain soittolistavieraanamme takavuosien nuori lupaus, joka oli tuleva jäädäkseen.\nNiin hyviä, että hymyilyttää. Kuva: Toni Vuori\nJori Sjöroos on enemmän tai vähemmän tuttu hahmo useimmille suomalaisen musiikkikentän tapahtumia viimeisten 15 vuoden aikana seuranneille.\nPMMP:n ja Magenta Skycoden kantavana voimana parhaiten tunnettu miekkonen on tavoilleen uskollisesti iskenyt lusikkansa jälleen useampaan soppaan, kun valmisteilla on samaan aikaan sekä herran tuoreen ROOXX-projektin syksyllä ilmestyvä debyyttialbumi että Turun Kaupunginteatterissa alkuvuodesta 2017 kantaesitettävä Tom Of Finland -musikaali. Solina-nimistä levymerkkiäkin pyöritetään.\n”Diggaan usein biiseistä, joista kuuluu tietyntyyppinen purkautuminen.”\n2000-luvun alussa uusiin lupauksiin itse lukeutunut Sjöroos löysi aikaa ruotiakseen maamme tilannetta juuri nyt. Kuka tai ketkä ovat artisteja, jotka ovat maestrossamme kiinnostuksen liekin viime aikoina sytyttäneet?\n– Törmäsin tähän jo joku vuosi sitten, mutta tätä nyt julkaistua Värähtelijä-levyä oon kuunnellut ja diggaillut enemmänkin. Saturaatio-biisi on röyhkeellä tavalla voimaannuttava – diggaan usein biiseistä, joista kuuluu tietyntyyppinen purkautuminen ja tällä levyllä on paljon sitä. Pitää nähdä livenä asap.\n– SD ei ole julkaissut koskaan mitään, mut livenä tää on ollut jotain parasta, absoluuttisen kovaa matskua. Artturi on yks tän maan parhaita esiintyjiä, mut haluisin silti kuulla tätä myös esimerkiks vinyyliltä pian.\n– Mä otin tähän nyt vaan henkilön Ringa Manner, koska hän on niin monessa mukana (The Hearing, Pintandwefall, ROOXX, Cityman, Solano + Profettes toim. huom.). Supermusikaalinen lahjakkuus, jonka ääni on uskomaton ja käsittämättömän monipuolinen. Ringan laulattaminen studiossa on ollu naurettavan vaivatonta ja toivon, että tehtäisiin hänen kanssaan vielä paljon musaa. Joo – Ringasta puhuessani käytän usein näemmä pelkkiä ylisanoja, mut syystä! Livenä myös super!\nRuger Hauer 2016\n– Niin, tää ei oo uus, paitsi mulle. Oon tutustunut tähän 2016-matskuun näiden juuri tulleiden biisien myötä. Tässä mä diggaan eniten noista Mikko Pykärin soundeista – ja toki myös räpeistä ja Iisasta, mut varsinkin biisin Typerykset jotka polttavat pilveä avoautossa -arpeggio-junnaus tuntuu vitun hyvältä ja energiseltä. Ja Paperi T on tietty kova!\n– Mua vituttais, jollei tää ois Solinan artisti – kovat jätkät tekee kovaa musaa ja Ringa laulaa = ok+. Tuotanto on niin ihanan pehmeetä… Ja pidän tosi paljon Alpon samettisen täyteläisistä miksauksista.\n– Oon tätä jätkää seurannu ja diggaillu Vadelmavene-biisistä asti – kova biisinkirjoittaja ja tuottajansa Hank Solo ja Jonas W. Karlsson tekee mun mielestä mielenkiintoisinta urbaania ja freshia pop soundia. Uus biisi Amen on kans dope!\nTässäpä Jorin suosikkeja soittolistalla:\n13.3.2016 Androgyyniä laulua ja irtonaista kävelyä – tältä kuulostaa Arto Tuunelan kevät\n6.3.2016 Monipolvisia kudelmia ja liimaista groovea – Miljoonasateen Matti Nurro listasi vinyylisuosikkejaan


miitit ja "tunnusloggaukset"? - Geocache.fi\nmiitit ja "tunnusloggaukset"?\nLiittynyt: La 09.01.2016 13:31\nViesti Kirjoittaja qsamo » Su 14.02.2016 15:27\nEdellisessä miitissä näimme kätköilijöillä nimilaattoja, joissa oli sekä nimimerkki että jokin koodi. Meitä neuvottiin tilaamaan sellaiset myös itselle ja ottamaan kuvat tuolloin miitissä olleiden nimilaatoista, jotta voisimme logata myös ne.\nNo, nyt meillä on sellaiset nimilaatat, mutta pitääkö ne rekisteröidä jonnekin ja mihin ne muiden koodit /nimimerkit merkataan?\n(miitin aiakna tuli niin paljon infoa vasta-aloittelijalle, että en muistanut kysyä tarkemmin näiden nimilaattojen tarkoitusperää)\nRe: miitit ja "tunnusloggaukset"?\nViesti Kirjoittaja TeemuH » Su 14.02.2016 15:35\nNimilaatta on tavallaan travel bugi, joka kulkee kätköilijän mukana, aivan kuten autotarratkin ja ne logataan geocaching.com-sivustolla nähdyiksi. https://www.geocaching.com/track/ tuolle sivulle kun syötät laatassa olevan koodin pääset lokkaamaan. Lokkaustyyppi tietenkin Discovered.\nSamalaa sivulla on myös Activate trackable ruutu, johon syötät oman laattasi mukana tulleen koodin ja pääset rekisteröimään sen käyttöön. Kannattaa tarkistaa kulkijan asetuksista vielä jälkeenpäin että, sitä ei voi napata mukaan vaan lokata vain nähdyksi.\nViimeksi muokannut TeemuH, Su 14.02.2016 15:40. Yhteensä muokattu 1 kertaa.\nViesti Kirjoittaja Zergei » Su 14.02.2016 15:39\nNe nimikyltit ovat matkaajia (travel bug), eli voit kirjata havaintosi sammakon trackables-sivulle ihan kuin minkä tahansa geokolikon tai vastaavan:\ne: noh Teemu ehtikin ensin\nViesti Kirjoittaja qsamo » Su 14.02.2016 17:45\nHei ja kiitosta, mutta aktivoimis-sivulla kysytään sekä seuranta- että aktivointikoodia.\nNimilaatassa on vain yksi koodi, kumpi se on ja mistä sen toisen jäljelle jäävän ja tarvittavan koodin saa? Pussissa ei ole mitään muuta koodia mukana.\nViesti Kirjoittaja Salaneuvos » Su 14.02.2016 17:56\nqsamo kirjoitti: Hei ja kiitosta, mutta aktivoimis-sivulla kysytään sekä seuranta- että aktivointikoodia.\nNimi laatassa oleva on seuranta koodi. Seuranta koodi pitäs saada kolikon myyjän sivuilta, onko nimilaatta ostettu mistä.\nViesti Kirjoittaja qsamo » Su 14.02.2016 18:32\nNimilaatat on ostettu Kiven alla-liikkeestä. Olenko liikkeeseen yhteydessä, vai saanko ne nettisivujen kautta?\nViesti Kirjoittaja Salaneuvos » Su 14.02.2016 18:44\nKannattaa eka kokeilla tällä hakea aktivointikoodia: http://www.geocaching.com/track/Activat ... rieve.aspx\nYleensä noissa tulee mukana pieni lappu jossa on valmistajan nimi ja netti osoite jota kautta tuon aktivointi koodin saa.\nViesti Kirjoittaja qsamo » Su 14.02.2016 19:09\nNyt meni jo melkein oikein Kaksi reissajaa saatiin aktivoitua ja kolmaskin, joka meni vahingossa/innostuksissa meidän nimimerkin alle. Tuo kolmas on tytön oma nimilaatta ja pitäisi aktivoida hänen nimimerkin alle.\nMiten saan nyt poistettua yhden nimilaatan meidän nimimerkin alta?\n-tulee jo ihan tyhmä olo...-\nViesti Kirjoittaja Salaneuvos » Su 14.02.2016 19:42\nVähän joutuu tekemään työtä mutta tämän kautta https://www.geocaching.com/adopt/ kolikon pystyy adoptoimaan toiselle kätköilijälle.\nViesti Kirjoittaja qsamo » Su 14.02.2016 21:06\nKah, päättyihän se seikkeilu näiden osalta.


Epäsäännölliset jaksot synnytyksen jälkeen imetyksen aikana: uudelleen, raskaus tai normi, ja milloin minun pitäisi mennä lääkärin puoleen? - Harmonia\nEnsimmäisten kuukautisten saapuminen imetyksen aikana on merkki siitä, että naisen keho on jälleen valmis luomaan ja sietämään sikiötä. "Vakiojakso" kriittisten päivien alkamiselle on vuoden jälkipuoli synnytyksen jälkeisen ajanjakson aikana.\nTilastojen mukaan sykli palautuu tällä hetkellä 37 prosenttiin nuorista äideistä. Mutta milloin odottaa menneisyyden 63%? Puhutaan siitä artikkelissamme. Katso myös videota aiheesta.\nGW: n viivästymisen todennäköisyys\nImetys on luonnollinen prosessi, jonka keskimääräinen kesto kestää 10-12 kuukautta. Koko elpymisjakson kesto riippuu myös imetysvaiheen kestosta.\nMitä nopeammin nainen lopettaa ruokinnan, sitä nopeammin hän alkaa. Ensimmäisten kuukautisten saapumisaika synnytyksen jälkeen riippuu useista tekijöistä:\nnaisen hormonaalinen tila työssä;\nmiten syntyi (keisarileikkaus tai luonnollinen tapa);\nmillaista ruokintaa harjoitetaan.\nEi-imettävissä äideissä sykli palautuu 11-15 viikon kuluessa. Jos nainen jatkaa imettämistä, tämä aika on pidempi. Viivästys johtuu elimen prosessien uudelleenjärjestelystä:\nmaitoa tuotetaan aktiivisesti;\nuuden munan muodostuminen pidätetään.\nAmenorrea (viive) imetyksen aikana voi kestää 1–16 kuukautta.\nKatso kuukautisten viivästymisen syyt synnytyksen jälkeen HS: llä:\nVastaus kysymykseen riippuu organismin rakenteen yksilöllisistä ominaisuuksista. Kun joissakin nuorissa äideissä kuukautiset voivat jo mennä kolmen kuukauden kuluttua, toisissa kuukautiskierto alkaa vasta GW: n täydelliseen valmistumiseen, mutta vasta sen päättymisen jälkeen. Ensimmäisenä kuukautena syntymän jälkeen havaitaan paksua tarkkailua. Ne eivät ole kuukautisia ja päättyvät pian.\nMenstruaation alkamisajanjaksoon vaikuttavat tuotetun maidon määrä ja päivittäisen ruokinnan kesto. Kun syötät vieheeksi 5 kuukauden kuluttua, voit odottaa kuukausittain 8 kuukautta. Hormonisen taustan muutoksista johtuen kriittiset päivät saattavat puuttua jopa vuoden ajan.\nJos kuukautiset imetyksen aikana ovat vielä alkaneet, se erottuu lyhyemmästä kestosta ja eritteiden niukkuudesta.\nPian odottaa heitä, jos oli keisarileikkaus?\nKeisarileikkauksella ei ole mitään vaikutusta kuukautisten alkamisaikaan. Kuukautisten saapumisaika riippuu siitä, miten raskaus tapahtui, sekä laktaation iästä, elämäntavasta ja laadusta.\nYhdistetyllä kuukautisten tyypillä sinun on odotettava 3-5 kuukautta keisarileikkauksen jälkeen.\nJos äiti ei imetä, voit odottaa kuukautisia 2-3 kuukautta.\nKun keisarileikkauksen jälkeen imetetään pitkään, sykli elpyy koko vuoden.\nSyöttäkää edelleen, jos he ovat jo saapuneet?\nImettämisen jatkaminen on hyödyllinen ja välttämätön toimenpide tässä tilanteessa. Kuukautisten saapuminen ei vaikuta maidon makuun tai johdonmukaisuuteen, kaikki sen ravitsemukselliset ominaisuudet jäävät.\nSyntymän jälkeisen epävakauden syyt\nTyökiertohäiriöt aiheuttavat hormonaalisen tasapainon asteittaisen palautumisen. Keho aloittaa involuutioprosessin - siirtymisen entiseen tilaansa. Syklin viive ja epävakaus tässä tapauksessa on fysiologisesti normaali tila.\nKun oireiden vakavuus (kutina ja polttaminen emättimessä, purkautuminen hajuineen, usein huimaus), on tärkeää ottaa yhteyttä lääkäriin ja käydä läpi useita testejä ongelman tunnistamiseksi.\nEpävakaan syklin tärkeimmistä syistä:\nLääketieteellisen valvonnan puute johtaa lisääntymiskyvyn heikkenemiseen ja hedelmättömyyden riskiin.\nEhkä tämä on raskauden oire?\nLapsen imetys ei ole ehkäisymenetelmä. Follikkelin ja munan kypsyminen siinä, ovulaatio (hedelmöityksen hetki) esiintyy ennen kuukautisten alkua. Tämä on aika, jolloin synnytys ja uusi raskaus alkavat.\nKun potilas valittaa viivästyksestä, gynekologi jättää ensin raskauden uudelleen ja määrittelee vain testit, joilla diagnosoidaan muita patologioita.\nLuettelo vihjeistä, joilla sykli voidaan palauttaa imetyksen aikana\nSyklin mahdollisimman varhainen palauttaminen on mahdollista vastuullisen asennon edellyttämällä tavalla. Naisten täytyy seurata päivittäistä ruokavaliota ja juoda monivitamiinikomplekseja. Sinun ei myöskään pidä unohtaa lepoaikoja (jaa aikaa helposti voimisteluun).\nMommyn muodos- tettu tila ja toiminta on lupa lomakkeen nopeaan palauttamiseen.\nOnko viive normaali vai ei?\nViive tai amenorrea on normaali fysiologinen tila naiselle, joka on syntynyt. Jos kriittisten päivien puuttuminen jatkuu jopa imetyksen päättymisen jälkeen, tämä on hälyttävä merkki. Viivästymisen syy voi olla useita sairauksia:\nmunasarjojen tai kohdun turvotus.\nNuorten äidin synnytyksen aikana tulisi säännöllisesti käydä gynekologissa, jotta voidaan minimoida riskiä erilaisten komplikaatioiden kehittymiselle. Pakollinen konsultointi asiantuntijan kanssa on tarpeen myös seuraavissa tilanteissa:\nKuukausittainen ei 6-8 kuukauden jälkeen.\nKuukautiskierron säännöllisyys ei vakiintu pitkään.\nMenstruatiot ovat alkaneet, mutta purkauksessa on epämukavuutta tai kipua.\nMyös gynekologin kanssa on neuvoteltava ehkäisymenetelmien neuvomiseksi synnytyksen jälkeen.\nKriittisten päivien saapumispäivämäärät äskettäin syntyneillä naisilla\nUsein hetki, jolloin kriittiset päivät tulevat HB: n kanssa, ovat naiselle odottamattomia, koska niiden alkua ei voida ennustaa tarkasti. Tärkein vaikutus sykliin on tapa ruokkia vauvaa. Jos äiti imettää ensimmäisellä kysynnällä, sinun on odotettava aikaa 10-12 kuukaudessa.\nNaisille, jotka ruokkivat aikataulussa, sykli palautuu 8-10 kuukauden kuluttua. Sekoitetyypillä (maito, seos) kuukautisten saapumisaika on 3-5 kuukautta. IV kuukaudessa on 1-2 kuukautta.\nKuukautisten perinnöllisten taipumusten, tunnelman ja äidin saapumisen tunnusmerkkien joukossa. Sykli voi muuttaa purkauksen kestoa, astetta ja määrää. Kuukausi HB: n kanssa synnytyksen jälkeen voi olla epäsäännöllinen - joten ensimmäiset kuukautiset eivät ole ohjeellisia, koska selkeä sykli muodostuu vasta 1-2 toistoa.\nMutta runsas purkautuminen tai yli 1 viikon kesto on syynä lääkärille.\nOnko aikarajoja hälytyksen soittamiseen?\nViimeisen jakson, kuinka monta ”kriittistä päivää” alkaa GW: n valmistumisen jälkeen, on yksilöllinen jokaiselle naiselle. Syklin palauttamisessa on myös tärkeää pohtia nuoren äidin terveydentilaa.\nMenstruation säännöllisyys riippuu kehon rakenteen ominaisuuksista ja niihin liittyvistä tekijöistä (syöttämisen taajuus ja määrä, naisen mieliala ja ravitsemus). Syklin vakauttamiseksi on tärkeää tarkkailla päivittäistä hoito-ohjelmaa ja tehdä gynekologin säännöllisiä tutkimuksia. Tilanne, jossa kuukautiset eivät aloita tai viivästyvät imetyksen lopettamisen jälkeen, ovat normaaleja, mutta erikoisohjausta tarvitaan edelleen.


desibeli.net - Niko & Tapsa: Tässä kaupungissa tuulee aina\nNiko & Tapsa: Tässä kaupungissa tuulee aina\nSuhteellisen paljon suomalaista rap-rintamaa seuranneena minun pitäisi ehkä tunnistaa herrojen Niko & Tapsa nimet jostain aikaisemmasta yhteydestä, mutta en pystynyt siihen. Puhtaalta pöydältä siis oli lähdettävä liikkeelle ja ilman mitään ennakko-odotuksia. Aluksi Tässä kaupungissa tuulee aina vaikutti sietämättömältä albumilta. Lakonista, tylsistyttävää, epäkekseliästä, levyn nimikin on jotenkin pateettisen kaupunkiromanttinen. Muutaman kuuntelun jälkeen lätty alkoi avautua ja huonoudesta alettiin hilata vähän kerrassaan kohti keskinkertaisuutta. Valitettavasti tämän matkan puoliväliin sitten jäädäänkin. Seuraava kysymys onkin: Miksi tämä ei ole EP?\nSuurin ongelma Nikolla ja Tapsalla on materiaalin epätasaisuus. Jos kappaleita kuten Ehdinkö ja Jokaisesta jälki jää ei voi syyttää omaperäisestä toteutuksesta, ne ovat ainakin vilpittömiltä ja innokkaasti toteutetuilta haiskahtavia biisejä, joita kuuntelee taustamusiikkina mielikseen. Jee, ei mitään ongelmaa ja onhan noissa sanoituksissakin ihan ideaa - haikaillaan kuolleiden perään, taivastellaan treffeiltä myöhästymistä, pieniä mutta tärkeitä asioita.\nSitten levyllä on materiaalia kuten Pakollinen edustusbiisi, joka itseironianpyristelyissään on vain jotenkin huonosti peitelty yritys peittää sitä mitä kappale todella on, pakollinen edustusbiisi, jota ei pelasta edes Loost Koosin MC Särren vierailu. Tavallinen tarina taas osoittaa sen, että suomenkielisessä rapissa rakkausbiisit ovat usein syystäkin aika pienessä asemassa. Rakkaudesta kertoilevat laulut harvemmin ovat omaperäisiä. Niiden ei tarvitse olla. Tavallinen tarina on siitä huolimatta kliseidenkin aallonpohja. Kaksi kolmasosaa levyn kestosta on näiden kahden kaltaista tavaraa. Taustoista en aio edes puhua, niistä ei ole mitään sanottavaa. Paitsi ehkä, että fruity loopsit laulamaan viidentoista minuutin ajaksi ja meillä on ”ihan kiva” ja tyypillinen albumilla soiva nytkytystausta. Lopussa on salabiisi, joka ei vain kiinnosta, koska jo kymmenen varsinaisen jynkytyksen loppuun pääseminen on taistelu.\nHuonoiksi useimmat kappaleet tekee niihin lykätty epäaidon kuuloinen tunnustuksellisuus, jota ei todellakaan auta kaksikon äänien täysi karismattomuus ja harmaus, jonka he itsekin huomioivat (jälleen kerran ironialla). Kaikki kuulostaa tekaistulta ja sinänsä valmiilta, mutta ei millään tapaa mielenkiintoiselta. Keinotekoiset tunteet taas ovat rap-musiikin yleinen tappaja. Miksi kiinnostua, jos artistiakaan ei kiinnosta? Koska materiaali ei silti ole täysin kelvotonta, annettakoon kaksi tähteä, toinen Nikolle ja toinen Tapsalle.


Leena Tåg · Ryhmät ja kurssit\n- Kelan tukemaa kuntoutusta\nKaikkien psykoterapiaryhmien ja kurssien tavoitteena työ- ja toimintakyvyn ylläpitäminen ja vahvistaminen, ihmissuhde- ja ongelmaratkaisutaitojen lisääntyminen sekä vapautuminen elämään mielekästä elämää.\nVoimaannuttava muutos - täydentyvä psykoterapiaryhmä Lahdessa\nPsykoterapiaryhmä on vuorovaikutteinen ja soveltuu tavallisten psyykkisten vaikeuksien hoitoon, kuten masennus, uupumus, itsetunto-ongelmat, psykosomaattinen oireilu, sosiaalinen arkuus ja jännittäminen tai ongelmat ihmissuhteissa.\nRyhmä kokoontuu kerran viikossa maanantaisin klo 16.30 – 18.00 1,5 tuntia kerrallaan. Ryhmään sitoudutaan vähintään vuodeksi kerrallaan. Ryhmään valinta tapahtuu yksilöhaastattelun kautta. Haastattelun hinta on 50 euroa.\nRyhmän hinta on 90 euroa/kerta 90 min, omavastuuosuudeksi jää 5,90/kerta. Ryhmän kustannuksiin voi hakea Kela-korvausta.\nVoimaannuttava muutos ryhmäanalyyttinen psykodraamaryhmä\nVOIMAANNUTTAVA MUUTOS -PSYKOTERAPIARYHMÄ on ryhmäanalyysin ja psykodraaman menetelmin toteutettava, vuorovaikutteinen hoitomuoto ja soveltuu tavallisten psyykkisten vaikeuksien hoitoon, kuten masennus, uupumus, itsetunto-ongelmat, psykosomaattinen oireilu, sosiaalinen arkuus ja jännittäminen, erilaiset riippuvuudet tai ongelmat ihmissuhteissa.\nRyhmäanalyyttisen psykodraamaryhmän tavoitteena on työ- ja toimintakyvyn ylläpitäminen ja vahvistaminen, ihmissuhde- ja ongelmaratkaisutaitojen lisääntyminen sekä vapautuminen elämään mielekästä elämää.\nitsetuntemus ja itsensä hyväksyminen, tutkitaan elämän kipukohtia ja miten niistä on selviytynyt\nvoimavarojen vahvistaminen, tunnistamalla omat toimintatavat esim. stressitilanteissa\nvuorovaikutustaitojen kehittäminen yksityiselämän ihmissuhteissa ja työelämässä\ntunteiden ja tarpeiden tunnistaminen, tunteiden läpi eläminen ja ilmaiseminen rakentavalla tavalla\noman oireilun ymmärtäminen opittuina selviytymiskeinoina ja osana omaa elämänhistoriaa, mikä lisää ymmärrystä, itsensä hyväksymistä ja näin toimii eheyttävänä elementtinä\nomien valintojen syyt ja seuraukset, mikä lisää ymmärrystä itseä kohtaan.\nRyhmän koko on enintään 8 henkilöä.\nRyhmä kokoontuu kerran viikossa 3 tuntia kerrallaan. Ryhmään sitoudutaan vuodeksi kerrallaan. Ryhmä ei sovellu henkilöille, joilla on akuutti päihdeongelma. Jos henkilö on toipuva päihderiippuvainen, hänellä tulee olla vuosi päihteetöntä aikaa. Ota yhteyttä ja varaa aika haastatteluun!\nTyönohjaus on luottamukselliseen keskusteluun perustuvaa kokemuksellista oppimista ja uuden oivaltamista. Se voi olla pienryhmätoimintaa tai yksilöohjausta, jossa käsitellään työhön, työyhteisöön, työtilanteisiin, toimintatapoihin liittyviä kokemuksia ja tunteita yhdessä työnohjaajan kanssa. Se on työhyvinvointia ylläpitävää ja kehittävää toimintaa.\nYritys-ja yhdistysmaailmassa minulla on pitkä ja monipuolinen työkokemus. Olen kouluttanut ja työnohjannut sosiaali- ja terveydenhoitoalan ammattilaisia sekä opiskelijoita.\nRyhmätaitaja- ja ryhmäohjaajakoulutukset. Esite >>


Elokuvatirkistelijä - Leffablogi: Haaste\n365 kulttuuritekoa-blogin pitäjä haastoi minut vastaamaan 11 kysymykseen, kertomaan 11 faktaa itsestäni ja haastamaan myös muita blogeja. Tapanani ei ole ketään haastaa, mutta vastailenpa ainakin niihin kysymyksiin ja kerron faktoja itsestäni.\n1. En juo alkoholia.\n2. En ole koskaan ollut humalassa.\n3. Katson elokuvat ja sarjat pääasiassa 50-tuumaisesta plasmatelevisiostani.\n4. Olen jutellut muutamien suomalaisten näyttelijöiden ja ohjaajien kanssa.\n5. Sairastelin alkuvuodesta, josta syystä blogiin kirjoittelu jäi aika vähiin.\n6. Ajattelen joskus englanniksi.\n7. Kävin tänään ekaa kertaa tänä vuonna pyörälenkillä.\n8. Vein ala-asteella musiikkitunnin levyraatiin aina heviä.\n9. Katsoin vuoden 2011 aikana 415 elokuvaa.\n10. Katsoin vuoden 2012 aikana 302 elokuvaa.\n11. Kävin viimeksi elokuvateatterissa katsomassa Oblivionin.\nTee, jota sitäkin juon todella harvoin.\nFantasiaa taitaa tulla eniten luettua, mutta aika monipuolisesti kaikenlaista.\nKaikki ollaan idiootteja.\nPitäisi hankkia tabletti niin tulisi kyllä e-kirjoja luettua.\nYleensä on joku määränpää.\nNo tulipa ainakin vastattua kysymyksiin ja kerrottua faktoja.\nElokuvista The Evil Dead jäi ainakin hyvin mieleen ala-asteaikoina, kuten myös Kauhun kilometrit, Bad Taste, Braindead ja tietysti Paluu tulevaisuuteen-trilogia. Ja monet tv-sarjat, kuten Ihmemies MacGyver, Katuhaukka, Moukarimies ja Ritari Ässä.\nLähettänyt Elokuvatirkistelijä klo 16.25


Mediakasvatus-verkkokurssilta saat valmiuksia käytännön mediakasvatukseen | Turun yliopisto\nMediakasvatuksen verkkokurssilla 27.10. - 19.12.2021 perehdytään mediakasvatuksen nykytilaan sekä ajankohtaisen tutkimuksen että käytännön harjoitusten näkökulmista. Tarkastelun kohteina ovat muun muassa elokuvat, televisio, lehdistö, sosiaalinen media ja pelaaminen.\nKurssilla saat käsityksen mediakasvatuksen erilaisista kulttuurisista, yhteiskunnallisista ja sosiaalisista tavoitteista, alan määrittelytavoista sekä median merkityksestä nyky-yhteiskunnassa, erityisesti lasten ja nuorten elämässä. Työstäessäsi erilaisia media-analyyseja saat valmiudet käytännön mediakasvatuksen toteuttamiseen.\nVerkkokurssin (5 op) voi suorittaa täysin etäopiskeluna. Kurssi kuuluu tutkinto-opinnoissa mediatutkimuksen aineopintoihin. Avoimena yliopisto-opetuksena järjestettävälle kurssille voivat osallistua kaikki kiinnostuneet.\nIlmoittautuminen 13.10. - 22.10.2021, kiintiö 20 opiskelijaa, valinta ilmoittautumisjärjestyksessä. Opintomaksu on 75 euroa. Niille Turun yliopiston tutkinto-opiskelijoille ja avoimen yliopiston opiskelijoille, joilla on opinto-oikeus mediatutkimuksen aineopintoihin, opintojakso on maksuton.\nLisätietoja löydät mediatutkimuksen opintojen esittelysivuilta!\nMediatutkimuksen opinnot avoimena yliopisto-opetuksena\nLuotu 10.10.2021 | Muokattu 11.10.2021